“Темир йўлчилар” марказий маданият саройида бўлиб ўтган тантанали тадбир ана шу санага, яъни метрополитеннинг қирқ йиллигига бағишланди. Унда тегишли вазирлик ҳамда идоралар раҳбарлари, кенг жамоатчилик вакиллари, темир йўлчилар, метрополитен фахрийлари ҳамда ишчилари, санъат, маданият соҳаси вакиллари, оммавий ахборот воситалари ходимлари қатнашди.\nАнжуманда “Ўзбекистон темир йўллари” акциядорлик жамияти бошқаруви раиси ўринбосари — “Тошкент метрополитени” унитар корхонаси бошлиғи Ойбек Худойқулов ва бошқалар қайд этганидек, ўтган даврда Тошкент метрополитени жадал ривожланди, унинг янги йўналишлар ҳисобига кенгайиши, шубҳасиз, истиқлол йилларига тўғри келади.\nПировардида мураккаб муҳандислик мажмуасининг дастлабки узунлиги 12,2 километрни ташкил қилиб, ўз ичига 9 та бекатни қамраб олган бўлса, айни пайтда умумий узунлиги 39 километрга, бекатлар сони эса 39 тага етказилди. Поездлар 3 та — Юнусобод, Чилонзор ҳамда Ўзбекистон йўналиши бўйича ҳаракатланиб, кунига 180 — 200 минг нафар йўловчига хизмат кўрсатилмоқда.\nМустақиллик йилларида, аниқроғи, 2001 йилда шаҳарнинг аҳоли зич ҳудудларидан бири — Юнусобод туманида узунлиги 7,6 километр ва 6 та бекатдан иборат бўлган Юнусобод йўналишининг дастлабки босқичи ишга туширилди. Бу билан Тошкент шаҳрининг Шимолий ҳамда Жанубий қисмини марказ орқали бирлаштирувчи транспорт йўлаги яратилди.\n2016 йилда Юнусобод йўналишида 3 та бекат ва Сергели йўналишида узунлиги 7 километрдан зиёд бўлган ер усти метро линияси қурилишига киришилди.\nБугунги кунда Тошкент метрополитенида аҳолига кенг қулайликлар яратиш, йўловчи ташиш хавфсизлигини таъминлаш ҳамда уларга хизмат кўрсатиш маданиятини юксалтириш мақсадида изчил саъй-ҳаракатлар олиб борилмоқда.\nПрезидентимизнинг 2016 йил 21 октябрдаги қарори билан “Тошкент метрополитени” унитар корхонаси “Ўзбекистон темир йўллари” акциядорлик жамияти таркибига киритилди.\nЖорий йилнинг 28 октябрь куни давлатимиз раҳбари Тошкент шаҳри туманларида бўлганида, пойтахтимизда ер усти ҳалқа метро линиясини барпо этиш бўйича бошланган ишлар билан ҳам яқиндан танишди. Мутасаддиларга тегишли кўрсатмалар берди.\nЕр усти ҳалқа метро линиясини барпо қилиш бўйича амалга ошириладиган лойиҳага кўра, унинг умумий узунлиги 54 километр бўлиб, 51 километри баландлиги 6 метрлик эстакадалар орқали ўтказилади, 2 километри эса ер устида қурилади. Мазкур лойиҳа беш босқичда бажарилиб, 2020 йилда тўлиқ фойдаланишга топширилади.\n— Бугун биз, соҳа ходимлари учун қувончли кун, — дейди “Тошкент метрополитени” унитар корхонасининг Электромеханика хизмати бошлиғи ўринбосари Ботир Игамбердиев. — Ҳамма кўтаринки кайфиятда. Байрам тадбири жуда қизғин ўтмоқда. 300 нафардан ортиқ малакали ишчи-ходимлардан иборат жамоамизнинг асосий вазифаси метрополитеннинг совуқ ҳамда иссиқ сув тармоқлари, вентиляция ва ер ости сув ҳайдаш қурилмалари, эскалаторларнинг соз ҳолатда бўлишини таъминлашга қаратилган.\nҚайд этиш жоизки, Тошкент метрополитени айёми яна бир муҳим анжуманга тўғри келди. Гап шундаки, кеча пойтахтимизда “Метро” халқаро уюшмаси аъзолари Кенгашининг навбатдаги йиғилиши ҳам ўтказилди.\n1992 йилнинг февраль ойида ташкил қилинган мазкур уюшма бугунги кунда МДҲда фаолият кўрсатаётган 16 та метрополитенни ўз ичига олади. Унда сўзга чиққанлар таъкидлаганидек, Тошкент метрополитени бошқа шаҳарлардагига қараганда бекатлари тозалиги, мўътадил иқлими ҳамда хавфсизлиги билан алоҳида ажралиб туради.\nКенгаш йиғилишида метро транспорти хизматини янада яхшилаш, йўловчиларга яратилаётган қулайликларни кенгайтириш, янги линияларни барпо этишда ўзаро ҳамкорликни мустаҳкамлаш борасида ўзаро фикр алмашилиб, ташкилий масалалар ҳам кўриб чиқилди.\nБайрам тантанаси давомида Тошкент метрополитенининг бир гуруҳ ходимларига фахрий ёрлиқ ва совғалар топширилди.\nМазкур рукндаги бошқа мақолалар: « Дарёнинг ҳам эгаси бор!\tТошкент шаҳрида “Марказий Осиё давлатларининг сув бўйича ҳамкорлигига 25 йил: эришилган тажриба, истиқболдаги вазифалар” мавзуида Марказий Осиё халқаро илмий-амалий конференцияси ўз ишини бошлади »


Поп туманида синов тариқасида қуёш электр станцияси ишга туширилди - Zamin.uz\n22:17 / 29.12.2014\nПоп туманида синов тариқасида қуёш электр станцияси ишга туширилди\nНаманган вилоятининг Поп туманида синов тариқасида қуввати 130 киловатт бўлган қуёш фотоэлектр станцияси ишга тушди. Бу ҳақда, “Ўзбекэнерго”га асосланиб, “Газета.uz” хабар бермоқда.\nУшбу лойиҳа Ўзбекистон Иқтисодиёт вазирлиги ва Жанубий Корея савдо, саноат ва энергетика вазирлиги ўртасида имзоланган ўзаро англашув меморандуми доирасида “Ўзбекэнерго” компанияси томонидан Жанубий Корея фотоэлектр саноати уюшмаси билан ҳамкорликда амалга оширилган.\n“Ўзбекэнерго”нинг хабар беришича, фотоэлектр станциясига Hanhwa, JSPV, S-Energy ва TopSum компаниялари ускуналари ўрнатилган бўлиб, уларнинг ишлаб чиқариш қувватлари Ўзбекистоннинг табиий шароитларида синовдан ўтказилади.\nЛойиҳа Поп тумани Кандигон маҳалласида электр таъминоти барқарорлигини таъминлашга ёрдам беради, шунингдек, Ўзбекистонда қуёш энергетикасини ривожлантириш бўйича истиқболли ва йирик лойиҳаларни амалга ошириш учун экспертиза вазифасини ҳам ўтаб беради.\nБундан ташқари, ушбу лойиҳа шу соҳа бўйича ўзбекистонлик мутахассисларни тайёрлашда ҳам кўмак беради.\nСуяклар мустаҳкамлигига ижобий таъсир кўрсатадиган 4 маҳсулот\n26-07-2021, 16:29, Ҳаёт тарзи\n26-07-2021, 16:31, Дунё\nТокио—2020. Фанат Қаҳрамонов грузиялик боксчидан устун келиб, 1/8 финалга чиқди\n26-07-2021, 16:59, Спорт\nПрезидент билан учрашувдан олдин мурожаатлар статистикаси: Tадбиркорларни энг кўп қандай муаммолар қийнамоқда?\n26-07-2021, 16:44, Ўзбекистон\nЯнгиликлар » Технология » Поп туманида синов тариқасида қуёш электр станцияси ишга туширилди\nБугун, 14:03, Спорт\nБугун, 13:37, Иқтисодиёт


Ҳажга чақирилган меҳмон боради\nУмри давомида бир марта умрага, бир марта ҳажга бориб, муқаддас маконларда бўлиб, Мадинаи мунавварада Пайғамбар соллаллоҳу алайҳи васалламнинг равзаи шарифларини зиёрат қилиш, Масжидун Набавийда бошини саждага қўйиш, Маккаи мукаррамани зиёрат қилиб Раббимиз фарз қилган ҳаж амалларини бажариб, Исломнинг бешинчи арконини ҳам адо этиш ҳар бир мусулмон ва муслиманинг орзуси. Меҳрибон Парвардигоримиз барчамизни шундай фараҳли кунларга етказсин.\nАммо вақти-вақти билан ҳажга бориш шароитлари турли сабабларга кўра ўзгариб туради, бу табиий ҳол, албатта. Айтайлик, Масжидул Ҳаромда капитал таъмирлаш ишлари бажарилса ёки Саудия давлати сиёсатида ҳаж билан боғлиқ ўзгаришлар бўлса, бу ҳолатлар бутун дунё мусулмонларининг ҳаж сафарига таъсир кўрсатади.\nБундан ташқари, аксар аҳолиси мусулмон бўлган мамлакатларда ҳам ўзларининг давлатидаги ички вазиятни, аҳолининг талаб ва истакларини инобатга олиб фатволар чиқарилади. Ушбу фатволар ҳаж сафарига борувчиларга қулайлик яратиш, уларнинг хавфсизлигини таъминлаш нуқтаи назаридан келиб чиқиб қабул қилинади.\nДекабрь ойининг бошида Ўзбекистон мусулмонлари идорасининг ҳам Ҳаж ҳақидаги фатвоси эълон қилинди. Ушбу фатвонинг мазмун-моҳиятини янада яхшироқ англаб олиш мақсадида Ўзбекистон мусулмонлари идораси раиси ўринбосари, Шайх Абдулазиз Мансур ҳазратларига бир неча савол билан мурожаат қилдик.\n– Муҳтарам Шайх ҳазратлари, суҳбатимизни ҳаж сафари кимларга фарз бўлиши ва Фатвода ушбу масала қанчалик ифода этилганидан бошласак.\n– Ҳажга боришни орзу қилиш мўмин банданинг энг гўзал туйғуларидан бири. Раббимиз қайсики мўмин юртдошимизнинг қалбига ана шу орзуни солган экан, уни қутлаш керак. Бироқ ҳажга бориш фақат орзу-ҳаваснинг ўзи билан битадиган иш эмас. Ҳатто бир одам туғилганидан умрининг сўнгига қадар ҳажга боришни орзу қилса ҳам унга ҳаж фарз бўлмаслиги мумкин. Аввало, ҳажга боришни ният қилган одам соғлом ва тетик бўлмоғи керак. Чунки ҳаж ниҳоятда машаққатли ибодат, ундан кейин унинг моддий шароити яхши бўлмоғи даркор. Ҳажга борувчи талабгор ўзининг ҳажга бориб-қайтиб келгунича етадиган қилиб оиласининг нафақасини қилиб қўймаса, у ҳаж сафарида эканида оиласида моддий танглик сезилиб қолса, унинг ҳаж ибодати маъқул бўлмайди. Шунингдек, ҳажга бориш-келиш йўли ҳам бехатар бўлиши керак. Бунда йўловчи кесиб ўтадиган мамлакатлардаги сиёсий барқарорлик, об-ҳавонинг мўътадиллиги ва бошқа омиллар назарда тутилади.\nБизнинг юртимиздан ҳажга борувчиларга бу масалада унчалик қийинчилик йўқ. Чунки йўл билан, ётиш-туриш жойи масалалари билан шуғулланишни давлат ўз зиммасига олган ва зиёратчиларимизнинг сафардаги хавфсизлиги таъминланган. Шу имкониятдан фойдаланмасдан, бесабрлик қилиб ўзбошимчалик билан йўлга чиқиб ўз жонини хатарга қўйиш нодонлик бўлади.\nЯна бир муҳим масала, ҳажга ҳалол маблағ билан бориш масаласига ниҳоятда эътиборли бўлмоқ лозим. Абу Ҳурайра розияллоҳу анҳудан ривоят қилинган ҳадисда: “Расулуллоҳ соллаллоҳу алайҳи васаллам: “Эй, инсонлар Аллоҳ таоло пок ва фақат покни қабул қилади. Аллоҳ таоло расулларга буюрган нарсани мўминларга ҳам буюриб: “Эй Пайғамбарлар! Пок нарсалардан енглар ва солиҳ амаллар қилинглар. Албатта, Мен нима амал қилаётганингизни ўта билгувчиман” (Мўминун, 51-оят), деди ва яна: “Эй иймон келтирганлар! Сизларга ризқ қилиб берганимиз пок нарсалардан енглар” (Бақара, 172-оят) деди. Сўнг узоқ сафар қилиб, сочлари тўзиб, ғубор босиб осмонга икки қўлини кўтариб: “Эй Раббим, эй Раббим” (деган) кишини зикр қилдилар. Ваҳолангки, унинг таоми ҳам, шароби ҳам, кийими ҳам ҳаромдир ҳамда ҳаром билан овқатлантиради. Булар билан (унинг қилган дуоси) қандай қилиб ижобат бўлсин” дедилар” (Термизий, Муслим ривояти).\nБундан аён бўладики, ҳажга ҳалол мол билан бормаган одамнинг сарфлаган харажатлари, иссиқда тортган машаққатлари, кетган хийлагина вақти бесамардир. Фақат элнинг орасида “ҳожи” деган номни олгани қолади, холос. Унинг қанчалик ҳожи бўлгани эса Яратганнинг ҳузурида ҳисобга олиб қўйилган бўлади.\n– Фатвода ҳажга борувчи талабгорларнинг моддий имконияти билан бирга, уларнинг маънавияти масаласига ҳам эътибор қаратиш лозимлиги айтилган. Бу, кўпчиликнинг кўнглидаги иш бўлди. Негаки, ҳамма давлатманд одамлар ҳам халқнинг ҳурматини қозона олмайди-да. Шунингдек, одамлар умри бино бўлиб бир марта боши саждага тегмаган кишиларнинг ҳожи бўлиб келиб яна ўша ношаръий ишларини давом эттириб келаётгани, аммо исмининг ортига “ҳожи” деган унвонни тақиб олганига гувоҳ бўляпти...\n– Ҳаж – моддий ва маънавий ибодат. Ҳажга борувчиларни рўйхатга олиш масаласида ахлоқи гўзал, маънан етук инсонларга эътибор қаратиш зарурлиги муҳим ҳодиса. Чунки инсонлар ҳожиларга бошқача кўз билан қарайди: улардан ўзларига ибрат бўладиган фазилатларни қидиради. Агар ўша хислатларни кўрмаса, улардан ранжийди ва ҳожилик ҳам осон бўлиб қолибди, пули бор одам бориб келаверар экан-да, дея ҳафсаласи пир бўлади. Ана шу сабаб бўлиб бошқа ҳожиларнинг ҳам эл орасидаги обрўси тушиб кетади.\nФатвода аввалги тўрт арконини ўз вақтида бажариб келаётган, тақвоси, гўзал ахлоқи билан элга ўрнак бўлиб ҳаёт кечираётган инсонларнинг рўйхатга киритилиши айтилгани – шариатимиз талабидир. Зеро, ҳаж ўзидан олдинги тўртта ибодатнинг мантиқий давоми ҳисобланади.\nҲажга бориб келган киши ҳажнинг шарафини ҳимоя қилмоғи керак. Ўша муқаддас жойларга қадами етиш насиб қилган юртдошларимиз, ўйлайманки, “Ўткан кунлар” романидаги Юсуфбек ҳожини кўз олдига келтирса, у одамнинг эл-юрт озодлиги, Ватан мустақиллиги йўлида қанчалик фидокорлик қилганидан ибрат олсалар ҳам хато қилмайди.\n– Давраларда баъзиларнинг бир неча марта ҳажга бориб келганини эшитиб қоламиз. Ўша “ҳожи”ларни учратганда беихтиёр кишининг хаёлига қанчадан-қанча юртдошларимиз йиллаб навбат кутар экан, уларнинг навбатим келгунча умрим вафо қилармикан, деган хавотирда юргани келади. Ўзи ҳаж бир марта фарз экан, кейингиларининг ҳукми нима бўлади?\n– Ҳажга бир марта бориш фарз, қолганлари нафл ибодатдир. Бир марта ҳажга бориб, фарз ибодатини бажариб келган ҳожилар навбатини ўзидан кейинги кишиларга бергани маъқул. Негаки, бу ерда икки мўмин фарз ва нафл ибодатини қаршилашаяпти. Агар ҳаж нафл бўлиб турган киши ҳаж фарз бўлиб турган кишига ўз навбатини берса, ана шунинг ўзидан ҳам катта савоб олади. Чунки у бир фарз ибодатга йўл очган ҳисобланади.\nЯна бир жиҳати мусулмонлар бир-бирига кўмакдош бўлиб, бири иккинчисини қўллаб бормоғи даркор. Ана шунда жамиятимизда ўта бойлар ҳам, ўта камбағаллар ҳам бўлмайди. Агар икки мусулмон қўшнининг бири ўта бой бўлса, иккинчиси ўта камбағал бўлса, билингки, уларнинг иймонида нуқсони бор.\nБорди-ю, ҳажга олдин бориб келган киши кейинги ҳажга атаган маблағларини бева-бечораларга эҳсон қилса, саховатли инсонлар сафидан жой олади. Аллоҳ таоло сахийларнинг мукофотини тайин қилиб: “Молларини Аллоҳ йўлида (яъни яхшилик учун) сарфлаб, сўнгра берган нарсаларини миннат ва озорни эргаштирмайдиган зотлар учун Парвардигор ҳузурида улуғ ажр (мукофот) бордир. Улар учун ҳеч қандай хавфу хатар йўқ ва улар ғамгин бўлмайдилар” (Бақара сураси, 262-оят), деб қўйган.\n– Фатвода ёш масаласига эътибор қаратилгани ҳам кўпчиликнинг кўнглидаги иш бўлди. Халқимизнинг тарбияси шундайки, кўчада ёш ва кекса киши дуч келиб қолса, ёш йўл бериб, қўлини кўксига қўйгунча, ёши улуғнинг ўтиб кетишини пойлаб унга ҳурмат кўрсатиб туради. Демак, бунда миллатимиз фазилати эътиборга олинибди деб ўйлашимиз мумкин, шундай эмасми?\n– Ибн Аббос розияллоҳу анҳумодан ривоят қилинган ҳадиси шарифда: “Набий соллаллоҳу алайҳи васаллам шундай марҳамат қилганлар: “Қайси ёш киши кексани икром қилса, у ёш кишига Аллоҳ таоло кексанинг ёшига етганида уни икром қиладиган кишини тақдир қилади”, деганлар (Термизий ривояти).\nБинобарин, ўзидан катталарга жой бериш, ёши улуғларнинг йўлини кесиб ўтмаслик – миллатимиз табиатига хос диний хусусиятимиз. Аллоҳга шукрки, ҳажга боришни истовчилар сони йилдан йилга ошиб бораётир. Бу юртимизнинг фаровонлигидан, одамларимизнинг турмуш шароити яхшиланиб бораётганидан дарак беради.\nШу ўринда кичкина муаммо ҳам чиқади, ҳамманинг биратўла боришининг имкони йўқ. Бир қисми кейинги йилга қолиши керак. Ана шунда ёшларимиз ёши улуғ нуроний отахону онахонларимизга ўзларининг ўрнини бўшатиб берса, бу билан катта савоб иш қилган бўлади. Уларнинг ўзлари ҳажга келгуси йилларда ҳам бораверади, Ёши улуғ кишиларда бу имконият камроқ бўлади.\nАнас розияллоҳу анҳудан нақл қилинади: “Абу Бакр розияллоҳу анҳу Макка фатҳ қилинган куни отаси Абу Қуҳофани кўтариб келди ва Расулуллоҳ соллаллоҳу алайҳи васалламнинг олдиларига қўйди. Шунда Расулуллоҳ соллаллоҳу алайҳи васаллам Абу Бакр розияллоҳу анҳуга: “Қарияни уйларида қолдирганингизда уни олдига ўзимиз борардик”, дедилар” (Имом Аҳмад ривояти).\nҲажга навбати келишини сабрсизлик билан кутаётган ёшларимиз Пайғамбар алайҳиссаломнинг кекса кишига кўрсатган ана шу ҳурматидан ибрат олсалар, бу билан яна бир суннат амални ҳам бажарган бўладилар.\n– Ҳажга боришни истаган одам аввало Ҳаж амаллари ҳақида тўлақонли маълумотга эга бўлиши, шунингдек, ҳажнинг барча арконларини ёд олган бўлиши лозим. Шундай эмасми?\n– Ҳажга боришни истовчи кишилар ҳаж ибодати тўғрисида яхши маълумотга эга бўлмоғи керак. Бунинг учун юртимизда ҳамма шароит мавжуд: кўргазмали қуроллар, ҳаж ва умра амалларига бағишланган махсус китоблар, видео ва аудиотасвирлар... Модомики, ҳажга боришга муҳаббат қўйибдими одам бу ибодатни ҳам ўргансин. Ҳаж Макка-ю Мадинага саёҳат эмас, чинакам ибодат.\n– Ҳожи бўлиб келган юртдошларимизнинг маҳалла-кўйда фаол бўлиши лозимлиги ҳам Фатвода кўрсатилибди. Бу банд ҳам бевосита Ислом таълимоти билан боғлиқ ҳодиса, Зотан, намоз ўқиган, закот берган, рўза тутган кишилар ўз-ўзидан бошқаларга ибрат бўлади. Одамлар улардан маслаҳат сўрайди, шундай эмасми?\n– Ҳажга бориб келган юртдошларимиз, олдинроқ айтиб ўтганимиздек, “ҳожи” деган номга муносиб бўлиб ўзларининг хулқ-атвори, муомаласи ва бошқа хусусиятлари билан барчада яхши таассурот қолдирмоғи лозим. Айниқса, улар маҳалла-кўй ишларида фаол бўлиб, ёшлар тарбиясида, адашиб нотўғри йўлларга кириб қолган инсонлар билан тушунтириш ишларини олиб бориши, маънавият-маърифат тарқатишда самарали ишларни қилмоғи даркор. Зеро, бир гапни оддий инсон айтгани билан ҳожининг айтгани икки хил таъсир кўрсатади.\nЎйинқароқ, бевошроқ ёшларга панду насиҳатлар қилиб, уларни ҳуқуқбузарликлардан қайтариш борасида ҳам ҳожиларнинг ўрни бўлакча бўлади. Шунингдек, нотинч оилалар, ўзаро муроса қила олмаётган эр-хотиннинг орасини ислоҳ қилишда ҳам ҳожилар ўрнак кўрсатмоғи керак. Зеро, мўмин-мусулмонларнинг орасини ислоҳ қилиб, уларни яраштириб қўйиш ҳам ибодатнинг давомидир.\nДамин Жумақул суҳбатлашди.\n1656 марта ўқилди\nДругие материалы в этой категории: « Муносабат: Воқеликни билатуриб, бузиб талқин қилиш – адолатсизлик\tҲаж сафарига бориш учун суҳбатдан ўтган юртдошларимиз ўз фикр-мулоҳазаларини билдирмоқда »


«Ucell-Guliston» фаолияти билан танишамиз (видео)\n01.03.2021 15:47 0 1185\n«Ucell»нинг минтақавий филиаллари бўйлаб уюштирилаётган медиа-турлар доирасида навбатда «Ucell-Guliston» фаолияти билан таништирамиз.\nБугунги кунда «Ucell» уяли алоқа бозорида етакчи ўринни эгаллаб келмоқда. Бу, биринчи навбатда, энг янги технологияларга сармоялар, абонентларга индивидуал ёндашув ва тинимсиз меҳнат натижасидир.\n— Вилоят бўйича «Ucell» уяли алоқа хизматларини кўрсатувчи 81 та дилерлик савдо нуқталари мавжуд. Энг чекка жойларда ҳам сифатли алоқа хизматларини кўрсатишга ҳаракат қилмоқдамиз. Ушбу йил ва ўтган йиллар давомида муҳандислар томонидан алоқа сифатини ўрганиш ва уни яхшилаш мақсадида абонентлар билан жойларда учрашувлар ташкил этилди. Айни пайтда ҳам ижтимоий масофани сақлаш, тиббий ниқобларни тақиш талабларини ходимларимиздан ҳам қаттиқ талаб қилмоқдамиз. Офис ҳар куни тўрт маротаба дизинфексия қилинади, — дейди «Ucell-Guliston» минтақавий филиали директори Руслан Урунов.\n«Ucell-Guliston» минтақавий филиали абонентларга хизмат кўрсатиш гуруҳ раҳбари Даниэль Жамалов ҳам қилинаётган ишларга тўхталиб ўтди:\n— «Ucell-Guliston» минтақавий филиалининг абонентларга хизмат кўрсатиш гуруҳи фаолияти йўлга қўйилган. Бўлимимизда 3 нафар оператор ишлайди. Кунига ўртача 100 дан ортиқ абонентларга хизмат кўрсатилади. Офисимизда мижозларимиз учун барча қулайликлар мавжуд. Электрон навбат тизими, тўловларни қабул қилиш кассаси ҳамда инфоклос ишлаб турибди. Ҳозирги пандемия даврида карантин қоидаларига амал қилган ҳолда, ҳар бир ташриф буюрувчининг ҳарорати ўлчанади, қўллари антисептикланади ва мижозлар ўртасида масофа сақланади. Барча операторлар эса шахсий ҳимоя воситалари билан таъминланган. Офисимиз мижозларимиз учун ҳафтасига олти кун, тушликсиз хизмат кўрсатади.\n«Телефон сервис плус» раҳбари Улуғбек Бўстонов узоқ йиллардан бери давом этаётган ҳамкорлик ҳақида илиқ фикрлар билдирди.\n— «Ucell» компанияси билан 2009 йилдан буён биргаликда ишлаб келмоқдамиз. «Ucell» компанияси томонидан жуда кўп шароитлар яратилган. Яратилган имкониятлардан фойдаланиб савдо шохобчаларимизда абонентлар сонини кўпайтиришга ҳаракат қилмоқдамиз. Карантин даврида ҳам компания билан ҳамкорликда иш олиб бордик. Абонентларга SIM-карталарни уйларигача етказиб бердик.\nСирдарё вилояти ҳудуди бўйлаб 135 та таянч станциялари ўрнатилган. Электр таъминотидан қатъи назар станция тун-у кун ишлаши учун кўчма генераторлар ва қуёш батариялари билан жиҳозланган. «Ucell-Guliston» минтақавий офиси бош муҳандиси Баҳодир Умаров техник гуруҳнинг вазифаси жиҳозларнинг узлуксиз ишлашини таъминлаш ва жойларда юзага келган муаммоларни зудлик билан бартараф этиш эканлигини алоҳида таъкидлади.\nСирдарё Ucell Ucell-Guliston\nҲодиса Кеча, 11:39\nСирдарёда 732 миллион сўмлик сифати номаълум дорилар сотилаётгани аниқланди


Видео: Соҳилда 80 кишилик “тирик занжир” юзага келди, чўкаётган оила қутқариб қолинди\nФлоридадаги соҳиллардан бирида тахминан 80 киши узунлиги 100 метр бўлган "тирик занжир"ни юзага келтиришди. Бу кучли оқим сабаб қирғоқдан узоқлашиб кетган ва чўкиб кетишга жуда яқин турган оилани қутқариш мақсадида қилинган, деб хабар бермоқда CBS телеканали.\nХабарга қараганда, Роберта Урсрей оиласи билан соҳилбўйида ҳордиқ чиқараётган пайт икки ўғли йўқолиб қолганини пайқаб қолган. Аёл фарзандлари кучли оқим туфайли қирғоқдан узоқлашиб бораётганини кўрди ва уларга ёрдам беришга ошиқди. Унинг кетидан оиланинг яна олти аъзоси йўл олган. Бироқ, улардан ҳеч бири кучли оқимга қарши тура олмади.\nЧўкаётганларга дам олувчилар ҳам ёрдам беришга ҳаракат қилишди. Улар "тирик занжир"ни юзага келтиришди, натижада фожианинг олди олинди.\n"Мен жуда миннатдорман. Улардан ўз ҳаётим ва оилам ҳаёти учун қарздорман", - дея маълум қилди Урсрей. Телеканал маълумотига кўра, аёлнинг онаси сувда бўлган пайт инфарктни бошидан ўтказган. У шифохонага олиб кетилди. Оиланинг қолган аъзоларидан ҳеч бири жиддий жабрланмагани айтилмоқда.\n17 кишининг ҳаётига зомин бўлган флоридалик “мерган” айбини тан олди – CNN


Сокинлик сари узун йўл: Урунғоч кўлига саёҳат – Davronbek's blog\nPosted on June 22, 2020 AuthorDavronbekLeave a comment\nКўлгача Тошкент шаҳар марказидан 150 км йўл босиш керак. Иложи бўлса, бақувват, тоғ йўлларига чидамли автомобилда борилгани маъқул. Акс ҳолда шаҳар автомобилининг “ходовой”ларига зарар етиши мумкин.\nБу ёғи Кичик Урунғоч кўлигача 2 километрлик масофа қолди. Шу ердан йўл танламас “Нива”лар кўлгача киши бошига 10000 сўмдан олиб чиқиб қўяди. Мен эса пиёда боришни тавсия қиламан. Ўрмон манзара, тоза ҳаво, булбуллар сайраши, булоқлар, шалолалар, сўлим табиат, ўсимликлар – табиийликка нима естин!\nТоққа (кўлга) кўтарилишда узун қора кўзойнак, енги узун кийим, бош кийим кийишни унутманг. Қуёш терингизни куйдириши мумкин. Агар “загар” олмоқчи бўлсангиз – бемалол. Терингиз куйгач, 1-2 кун роса ачиштиради, бир ҳафтадан сўнг тулашни бошлайди.\nКичик кўл манзараси мен фотоларда кўрганимдек эмасди. Одам кўпайганигами, кўлнинг суви қочганигами, тасаввуримдан анча кичиклигигами – шу ерга шунча ердан мана шуни кўраман деб келганмидим деган хаёл ўтди.\nҒарбий соҳил жоннинг ҳузури экан: одам деярли йўқ, қорли чўққидан эриб тушаётган муздаккина сувли Урунғоч дарёси, қумли соҳил, салқин дарахтзор, кўм-кўк ўтлоқлар, майин шабада, тоғ ялпизининг муаттар бўйи… Ҳар қандай юқори технологияли рақамли ҳаётдан холи (телефон сигнали тутмайди) табиий муҳит. Палатка тутиб бир-икки кун қоладиган жойлар экан.\nБундай жойларда одам ўзини хотиржам ҳис қиларкан. Муздак сувда таҳорат қилиб, Яратганнинг фарзини адо этишда ҳам ҳузур туяркан киши. Худди, намоз ўқишни энди бошлаган пайтларингиздагидек, қанийди тезроқ азон чақирса, қанийди намоз тугамаса…\n← Previous Previous post: Уйғон, эй кўзларим…\nNext → Next post: Денгиз сатҳидан 3500 метр: Арашан кўлларига саёҳат


Коронавирус жаҳон озиқ-овқат нархларига қандай таъсир қилди? » Muzlik.uz - O‘zbekiston yangiliklari\nФевраль ойида ўсимлик мойларининг экспорт нархлари кескин тушиб кетиб, жаҳон озиқ-овқат нархларининг пасайишига сабаб бўлди, дея хабар қилди БМТ Озиқ-овқат ва қишлоқ хўжалиги ташкилоти (ФАО) матбуот хизмати. Қисман коронавируснинг тарқалиши ортидан глобал талаб камайиб, кейинги тўрт ой ичида илк бор озиқ-овқат нархлари жаҳон бозорида арзонлади. Ҳар ойда кузатилиб бориладиган ФАОнинг халқаро озиқ-овқат нархлари индекси февраль ойидада ўртача 180.5 пунктни ташкил этди. Ушбу рақам ўтган ойга нисбатан 1.0 фоизга тушган бўлсада, ўтган йилги кўрсатгичдан 8.1 фоизга баланддир. ФАО ўсимлик ёғи индекси февраль ойида январь ойига нисбатан 10.3 фоизга пасайди. Бунинг асосий омиллари бўлиб халқаро пальма ёғи нархларининг тушиб кетиши, Малайзияда кутилганданда ортиқ маҳсулот таклифини ошгани, Ҳиндистонда импортга бўлган талабнинг вақтинчалик камайгани ҳамда коронавирус (КОВИД-19) хавфининг ортиши хизмат қилди. "Газета.uz"да реклама ФАО дон маҳсулотлари индекси ҳам февраль ойида 0.9 фоизга пасайди. Буғдой нархлари яхши таъминланган бозорни акс эттирган ҳолда бироз тушган бўлса, кутилаётган глобал иқтисодиётнинг кучсизланиши эса чорвачилик озуқаси секторида талабнинг пасайиши ортидан маккажўхори нархларини пасайтирди. Узоқ Шарқ ва Шарқий Африка харидорларининг кучли талабини акс эттирган гуручнинг халқаро нархи, аксинча, ўсди. ФАО гўшт маҳсулотлари индекси Хитойдаги импортнинг камайиши ҳамда портлардаги каргонинг ушланиб қолишлари сабабли январь ойига нисбатан 2.0 фоизга камайди. Янги Зеландиядаги қурғоқчилик натижасида сўйиш қўй гўшти нархини пасайишига янада кўпроқ таъсир кўрсатди, шу билан бирга парранда гўшти нархларига Осиё давлатларида импортнинг пасайиши таъсир кўрсатди. ФАО сут маҳсулотлари индекси 4.6 фоизга ошди. Бу қисман Австралияда сут ишлаб чиқаришнинг пасайиши билан боғлиқ бўлган пишлоқ нархининг кўтарилиши ортидан рўй берди. Сут кукунлари, аксинча, дунёда сут кукуни импорти бўйича биринчи ўринда бўлган Хитойдаги логистика муаммолари ортидан пасайди. ФАО шакар нархи индекси Ҳиндистонда ва Таиландда ишлаб чиқаришни пасайиши истиқболлари ва кучли глобал импорт талаби сабабли 4.5 фоизга кўтарилди. Жаҳон дон маҳсулотлари ишлаб чиқариш истиқболлари қайта кўриб чиқилди ФАО, шунингдек, Ғарбий Африка ва Украинада маккажўхори ҳосилининг кўпайиши сабабли 2019 йилдаги жаҳон дон маҳсулотларини ишлаб чиқариш бўйича ҳисоб-китобларини 2 миллиард 719 миллион тоннагача ошган янги дон маҳсулотлари ва талаблар тўғрисида қисқача маълумотини нашр этди. Ушбу маълумотга кўра 2020 йилда дунёда буғдой етиштириш 763 миллион тоннани ташкил этади, бу 2019 йилдаги рекорд даражага яқин ва 2020 йилда Аргентина, Бразилия ва Жанубий Африкада қўпол дон етиштириш кучли бўлишини кўрсатади. Дунё бўйича дон истеъмоли 2019/20 йилда рекорд даражадаги 2 миллиард 721 миллион тоннага етиши тахмин қилинмоқда, бу озиқ-овқат, озуқа ва ишлаб чиқаришнинг юқори даражада ўсиши билан боғлиқ. ФАО 2020 йилги мавсум охирига келиб дон захиралари прогнозини қарийб 866 миллион тоннагача оширди, натижада дон истеъмол қилиш дунё миқёсида 30,9 фоизни ташкил этади. ФАО шунингдек, 2019/20-йилларда дон маҳсулотларининг жаҳон савдоси 2,3 фоизга ўсиб, 420 миллион тоннагача етишини тахмин қилмоқда, бу рекорд даражадаги иккинчи энг юқори кўрсаткич бўлиб, буғдой етказиб беришнинг ўсиши кутилганидан ҳам кўп миқдорини ташкил этади.


00:00 / 15.04.2008 | eski savollar | 1173\nБисмиллаҳир роҳманир роҳийм. Ассалому алайкум! "Сунний ақийдалар" китобингизнинг биринчи "ллоҳиёт" қисмидаги ,"Майитга ҳажнинг савоби этишига далил" бо'лими, 242-бетдан қисқа иқтибос келтирсам: "Ҳудди ро'за ва ҳажнинг савоби этганидек,ҳақ олмасдам,ҳолисона Қур'он қироат қилиб,савоби о'лганга баг'ишланса, унинг савоби ҳам этади". (иқтибос тугади) Ҳажга борган фарзандлар о'лган ота-оналарига,бир мартадан ортиқ ҳажга борган ёт одамларни ёллаб ҳақ эвази билан ҳажбадал қилдирганликларини ко'п эшитамиз.Бунда ҳолислик ко'ринмаяпти.Бу ко'ринишда фарзанд ота-онасига ҳаж адо қилган бо'ладими? Ташаккур ва э'ҳтиром ила,\n- Бу сизнинг фикрингиз. Ўзингиз тўлиқ тушунмаган масалада эътироз билдиришингиз яхши эмас. Агар ўша эътироз, ушбу саволингиздагига ўхшаб, Аллоҳнинг шариатида собит нарсага қарши бўлса, гуноҳи қанчалик бўлишини ўзингиз билиб олаверасиз. Мўмин – мусулмон одамнинг одоби шариат ҳукмига илмим етмади дегани афзал. «Холислик кўринмаяпти» дейишлик эса шариатга шак келтиришдан бошқа нарса эмас. Бу масалада батафсил сўз қуйидагича:\nБyнгa зaкoт вa caдaқа кaбилap киради. Бy ибoдaтлap инcoннинг мoлy пyлини capфлaш билaн aмaлгa oшaди. Бунда мoл oлyвчи кишининг фoйдacи қaйд қилинган. Бyндaй мoлиявий ибoдaтлapни биpовнинг нoмидaн иккинчи oдaм aдo этca бўлaди. Mиcoл yчyн, мoл эгacи зaкoтни ҳиcoблaб чиқapиб, ҳақдopлapгa бepишни бoшқa биp шaxcдaн илтимoc қилca, жоиз. Ёки биpoвгa пyл бepиб, yнинг нoмидaн caдaқa қилиб қўйишини cўpaш ҳам мумкин.\nҲaж шyндaй ибoдaтдиp. Чyнки бy ибoдaтдa инcoн мaшaққaт илa caфap қилaди ва ибoдaтлapни жoн кoйитиб, ҳapaкaт қилиб бaжapaди. Aйни чoғдa пyл-мoл ҳaм сарфлайди.\nПайғамбаримиз соллаллоҳу алайҳи васаллам ҳаж қилиб кетаётганларида Ҳаъсам қабиласидан бир аёл туяларининг олдини тўсиб чиқди ва: «Эй, Аллоҳнинг расули, менинг отамга ҳаж фарз бўлган эди, адо этолмай вафот этиб қолди, унинг номидан ҳаж қилсам бўладими?» деб сўпади. Пайғамбаримиз алайҳиссалом унга:«Отангнинг бирор кишидан қарзи бўлса, адо қилсанг бўладими?» дедилар. «Бўлади», деди у. Шунда Пайғамбар алайҳиссалом: «Аллоҳнинг қарзини адо этмоғинг афзалроқдир», дедилар. Ушбу ҳадиси шарифга биноан бадал ҳажи қилишга рухсат бўлган.


Шанба, 06 Январ 2018 21:34\n«Бугун қирқ йиллиги нишонланаётган ушбу илм-маърифат даргоҳи билан бизни илк бор устозимиз, фазилатли шайх Муҳаммад Содиқ Муҳаммад Юсуф ҳазратлари таништирган эдилар, – дедилар Муҳаммад Айюбхон домла. – Шайх ҳазратларининг Исломий сунний маданият маркази раиси шайх Абу Бакр Аҳмад ҳазратлари билан дўстона муносабатлари, илмий ҳамкорликларининг узвий давоми ўлароқ, бугун биз – устозимизнинг фарзанди аржумандлари ҳамда бир гуруҳ шогирдлари Ҳиндистон юртида, ушбу байрам тантаналарида меҳмон бўлиб турибмиз.\nУшбу анжуманнинг мавзуси бугунги куннинг энг долзарб масаласига – тинчлик масаласига бағишлангани рамзий маъно касб этади. Зеро, ҳозирги кунда дунёда тинчлик, хотиржамлик, хавфсизлик, саломатлик неъмати ҳар қачонгидан ҳам долзарб масала бўлиб турибди.\nАллоҳ таоло Қуръони Каримда «Эй иймон келтирганлар! Исломга – тинчликка, саломатликка, офиятга тўлиқ киринглар» деб марҳамат қилиб, Исломнинг тинчлик-хотиржамлик, осойишталик дини эканини эълон қилган. Яна бир оятда эса инсониятга Исломни етказиш учун юборилган пайғамбар алайҳимуссаломларга энг буюк нарсани – Саломни ато этганини маълум қилиб, «мурсалларга салом бўлсин» деган.\nБиз – дунёнинг турли чеккасидан келган мўмин-мусулмонлар бугун ана шу илоҳий кўрсатмага риоя қилган ҳолда ушбу анжуманга ҳозир бўлганмиз. Аллоҳ таоло барча мўмин-мусулмонларга, бутун инсониятга офият, саломатлик ато этсин, дунёда тинчлик-хотиржамликни бардавом айласин!\nРасулуллоҳ соллаллоҳу алайҳи васалламнинг бир ҳадислари билан сўзимни ниҳояламоқчиман. У зот шундай дедилар: «Ҳақиқий мусулмон – тилидан ҳам, қўлидан ҳам одамлар саломат бўлган кишидир». Демак, тинчлик, хотиржамлик мусулмоннинг шиори, ҳаёт манҳажи бўлиши лозим экан. Ана шу эзгулик йўлини ўзимиз учун дастуриламал қилиб олсак, динимизга тўлиқ амал қилган бўламиз, иншааллоҳ.\nАзизлар, фурсатдан фойдаланиб, ушбу анжуманнинг ташкилотчиларига, барча қатнашчиларига, муҳтарам мезбонларимизга улуғ алломалар юрти бўлмиш Ўзбекистоннинг, ўзбек халқининг саломини етказамиз. Айни пайтда, юртбошимиз раҳбарлигида Ватанимизда олиб борилаётган улкан ижобий ислоҳотлар, барча хайрли ишларнинг бардавом бўлишини сўраб, дуолар қилишингизни сўраймиз.\nЎз навбатида, барчангизни юртимизга, Ўзбекистонга ташриф буюриб, у ерда амалга оширилаётган хайрли ишларнинг шоҳиди бўлишга таклиф қиламиз».\nУшбу бўлимдаги бошқа мақолалар: « Шайх Зайд халқаро тинчлик конференцияси (онлайн) Дубайлик фаррош 200 минг дирҳамлик қимматбахо тилла-тақинчоқларни топиб олиб полицияга топширди »


Юқтирганлар 26301 киши\nСоғайганлар 17262 киши\nВафот этганлар 159 киши\n19:02 / 19.04.2019\nТожикистон ҳукумати фуқаролар соғлигини ўйлаган ҳолда мобил алоқа ва мобил интернет нархини икки баравар оширди. Бу ҳақда Тожикистон Алоқа хизмати раиси Илҳом Атоевга асосланиб ASIA-Plus нашри хабар берган.\n«Интернет нархи ошгандан сўнг одамлар ундан ақл билан фойдалана бошлайди. Камроқ ўйин ўйнашади ва кўзни эҳтиёт қилиб, соғлиқни ўйлашади... Ёшларга қаранг — улар ҳамиша интернетда ўтиришади», деган Атоев.\nУшбу амалдор интернет нархи ошиши ортидан одамлар кўпроқ китоб ўқиб, бир-бири билан кўпроқ мулоқот қилишига умид билдирган.\nТожикистонда мобил алоқа ва интернет учун янги тарифлар 18 апрелдан жорий қилинди. Нашр маълумотига кўра, нархлар деярли икки баравар ошган: аввал 1 гигабайт учун фойдаланувчилар 30-35 сомоний (3,5 доллар) тўлашган, ҳозир эса бу 63 сомонийга (6,7 доллар) кўтарилган.\nКейинги вақтларда Тожикистон ҳукумати ижтимоий тармоқлар ва мессенжерлар устидан назоратни кучайтирди. 2018 йил ноябрида мамлакат аҳолиси YouTube, Facebook, Twitter, «Одноклассники», Viber, WhatsApp ва Telegram хизматларидан фойдалана олмай қолди. Бу хизматларнинг блокланиши Тоғли Бадахшон мухтор ҳудудида жойлашган Хорога посёлкасида бўлиб ўтган митинглар билан боғлиқ эди.\n2018 йил майида Тожикистоннинг Хатлон вилоятида яшовчи фуқаро мамлакатда фаолияти тақиқланган Тожикистон ислом уйғониш партияси етакчисининг чиқиши тасвирланган видеосюжетга «лайк» босгани учун 9,5 йил муддатга озодликдан маҳрум этилганди.\n03:08 / 02.08.2020\nAmazon сунъий йўлдош интернет тармоғини яратиш учун 10 млрд доллардан ортиқ сармоя киритади\nЯна «хизмат доирасидан ташқари»даги қишлоқлар ҳақида. Ечим шунчалик мураккабми?\nҲозиргача 4786та мактаб, 2895та боғча, 1729та тиббиёт муассасаси тезкор интернетга уланди – АКТ вазири\nТожикистонда 49 нафар имом ва мулла коронавирус юқтиргани маълум бўлди


«Навбаҳор» мухлиси «Сўғдиёна» билан ўйиндан сўнг автоҳалокатга учради — Sof.uz\n«Навбаҳор» мухлиси «Сўғдиёна» билан ўйиндан сўнг автоҳалокатга учради\n15.03 11:25 387 Ўзбекистон\n«Навбаҳор» футбол клуби мухлиси Азизбек Холматов Наманган «Марказий» ўйингоҳида бўлиб ўтган Жиззахнинг «Сўғдиёна» жамоаси билан учрашувдан сўнг уйга қайтишда автоҳалокатга учраб, ҳаётдан кўз юмди. Бу ҳақда «Дарё» мухбири Азизбек Абдувалиев хабар бермоқда.\nҲодиса 2021 йил 9 март куни Норин туманида содир бўлган. Бу ҳақда ҳодисанинг бевосита иштирокчиси бўлган Азизбекнинг қариндоши Алишер Бойматов шундай ҳикоя қилади:\n— Бу учрашувга уч киши бўлиб бориб, икки киши бўлиб қайтдик. Мен, Азизбек ва Шуҳрат деган дўстимиз. «Навбаҳор»нинг Намангандаги ўйинларини қолдирмасдик, Тошкент, Андижон ва Фарғонага ҳам бирга борардик. Ўша куни ўйин тугаганидан сўнг қорнимиз оч қолгани учун Норинкападаги чойхонага тўхтаб, шашлик буюртма қилдик. Биттадан еб, ҳали иккинчисини олишга улгурмай, Азизбекнинг телефони жиринглаб қолди. У ташқарига чиқиб кетди, бироздан сўнг ниманингдир қаттиқ овози эшитилди. Кимдир «авария бўлди» деб қолди. Шошилиб ташқарига чиқдик. Азизбекни қидирдик, телефонига қўнғироқ қилдик, жавоб бермайди. Машина кимни уриб кетганини билмаймиз. Бир пайт йўл четида турган кроссовкага кўзим тушиб қолди. Стадионга борганимизда Азизбекка кроссовкам сиқаётганидан шикоят қилганимда шу оёқ кийимини кўрсатиб, қулайлигини мақтаган эди... Касалхонага етиб борганимизда унинг жони узилган экан, — дейди Алишер Бойматов.\nНорин туман ИИБ мутасаддиларига кўра, 9 март куни кечки пайт Чўжа—Ҳаққулобод йўлининг тўртинчи километрида Cobalt русумли автомобиль ҳайдовчиси Азизбек Холматовни уриб юборган. У бош мия шикастланиши, чап оёқ синиши ва бошқа тан жароҳатлари билан туман марказий шифохонасига етказилган, бироқ сақлаб қолишнинг имкони бўлмаган.\nАзизбек Холматов 38 ёшда бўлиб, Норин туманидаги «Шўрариқ» маҳалласида туғилиб ўсган, оилада ёлғиз ўғил эди. Ундан уч нафар қиз фарзанд қолди.\nАлишер Бойматовнинг айтишича, Азизбекни таниган-билган мухлислар «Навбаҳор»нинг кеча Тошкентда «Локомотив» устидан қозонган ғалабасини унинг хотирасига бағишламоқда. Шунингдек, Наманган клубининг 19 март куни «Насаф» билан бўлиб ўтадиган ўйини олдидан бир дақиқа сукут эълон қилинишини мутасаддилардан сўраб қолишади.\n18.04 13:08 4048\n19.04 08:27 2916\n18.04 17:40 1938\n18.04 13:14 1273\n10:38 4 Жаҳон\n10:32 8 Тиббиёт\nБугун, 09:29 181 Ўзбекистон\nБугун, 09:23 110 Жамият


Юраксиз инсонга йиғлашни эслатиб қўйдингиз... | Azon.uz - Ахборот-таҳлилий портал\n08:00 12.02.2019 1295\nҚишнинг совуқ оқшоми ишдан қайтаётиб чорраҳада бир кишига кўзим тушди. Ора-сирада сархушдай гандираклар, ерга ағанамаслик учун электр тиргагига суянарди. Диққат билан унга разм солиб, аҳволини билишга ҳаракат қилдим. Кўринишидан ўттиз-ўттиз беш ёшлар атрофида эди. Уст-боши ҳам тоза, сархуш одамга ўхшамасди. Аксарият йўловчилар унга парво қилмас, бир-икки ўтган-кетган эса масхаромуз кулиб қўярди.\nТез ёнига бориб ҳол-аҳвол сўрадим. Титроқ лабларидан инграганга ўхшаш овоз чиқди: “Тобим йўқ...”\nБироздан сўнг кутилмаганда аҳволи оғирлашди. Ерга йиқилмасин деб бир қўлим билан белидан маҳкам тутиб, иккинчи қўлим билан такси тўхтатишга ишора қилдим. Аксига олиб такси ҳам тўхтамасди. Йўловчи билан тўлалигиданми ёки маст одамни машинасига чиқариб, ўриндиқларни ифлос қилишни истамасмиди хуллас такси тўхтатишим қийин бўлди. Кечга томон бироз тинган қор, яна кучайган, яхлаган йўлларда дайди итларни айтмаганда жонзот кўринмасди.\nУмидсизликка тушиб асабийлашаётгандим, бир такси ёнимизга келиб тўхтади. Ҳайдовчига вазиятни қисқача тушунтириб, касалхонага шошилишимиз кераклигини айтдим. Беморни машаққат билан орқа ўриндиққа ётқиздик. Касалхонага бориб, биринчи ёрдам кўрсатилгунига қадар бош устида ўтирдик.\nНавбатчи шифокор беморни камида кўчада музлаб қолишдан асраганимизни айтар, бемор гапиришга қийналганидан табассум билан бизга миннатдорчилик билдирарди. Бироздан кейин хуруждан фориғ бўлгач, уни бизга тушунтирган манзилига олиб бордик.\nЭркакнинг рафиқаси эрининг аҳволини билгани учун ўғли билан дарвоза олдида уёқдан буёққа бесаранжом юрарди. Бизга кўзлари тушиб, чопқиллаб олдимизга келишди ва меҳр билан бир-бирини бағрига босишди.\nЧарчоғимиз бир пасда ариди-кетди. Бемор эркак ва аёли қўлларимизни тавоф қилиб, дуолар билан бизни алқаладилар. Ҳайдовчидан кира ҳақини сўрадим. Кўз ёшларини оҳиста артаркан:\n- Қарздор эмассиз, аксинча, мендан олишингиз керак, афандим,- деди ҳайдовчи.- Яхшилигингизга мени ҳам шерик қилиб кира ҳақини тўлагандингиз. Лекин ҳозир сиз тақдирланадиган ҳолатдасиз. Кўз ёш тўкишни унутган юраксиз инсонга йиғлаш каби гўзал ҳиссиётни эслатиб қўйдингиз...\nҲайдовчи билан қучоқлашиб, бир-биримизга миннатдорчилик билдираётганимизда туннинг аёзини фарқламасдим. Уйга ҳам пиёда кетгим келди. Ким билади, йўлимда бирортаси ёрдамимга муҳтождир. Яхшилик қилиш қандай яхши –а?\n19:30 22.05.2019 1047\n12:00 02.05.2019 1397\n11:00 02.05.2019 937\n11:02 30.04.2019 816\n19:00 19.04.2019 1297\n17:00 18.04.2019 1169


«Эзгулик»: Самарқандда 21 ёшли қиз калтакланди – гумондор сенаторнинг яқин қариндоши бўлиб чиқди - Anhor\nAnhor Все посты «Эзгулик»: Самарқандда 21 ёшли қиз калтакланди – гумондор сенаторнинг яқин қариндоши бўлиб чиқди\nИсточник: УВД Самарканда\n21 март куни Самарқанд шаҳрида У.Т. исмли 21 яшар қиз Бағдод кўчасидаги хонадони олдида таниши Х.И. исмли 21 яшар йигит томонидан калтакланди. Воқеа жойида йигитнинг ўртоғи ҳам бўлганлиги ҳам айтилмоқда. Бу ҳақда “Эзгулик” инсон ҳуқуқлари жамияти хабар беради.\nОлинган тан жароҳатлари натижасида қизнинг шифохонага ётқизилгани ҳақида унинг онаси “Эзгулик” жамиятига маълум қилди ва зўравон йигитга нисбатан қонуний чора кўришда амалий ёрдам сўраган.\n«Онанинг таъкидлашича, зўравон йигит қизга уйланиш мақсадида бир неча йилдан бери ҳаракат қилиб келган, аммо йигитнинг тарбияси ва юриш-туриши сабаб бу иш амалга ошмаган», – дейилади хабарда.\nЎзбекистон инсон ҳуқуқлари “Эзгулик” жамияти томонидан олиб борилган ўрганиш жараёнида зўравон йигит Ўзбекистон Республикаси Олий Мажлиси Сенати аъзоси, Самарқанд давлат университети ректори Рустам Холмуродовнинг яқин қариндоши — жияни эканлиги аниқланди.\nАйни пайтда қизга ҳимоя ордери берилган, терговдан олдинги текшириш ишлари олиб борилмоқда.\nЎзбекистон инсон ҳуқуқлари “Эзгулик” жамияти қизга нисбатан зўравонлик ва унга етказилган тан жароҳатлари юзасидан ички ишлар органларини объектив суриштирувлар олиб боришга чақирган.\nПрезидент Cурхондарёда иссиқлик электр станцияси қурилишига старт берди


Cирғали автомобиль бозоридаги янги нархлар эълон қилинди - Darakchi\nCирғали автомобиль бозоридаги янги нархлар эълон қилинди\nЖАМИЯТ 07.09.2016, 17:34\nТеглар: Авто, Тошкент, Сирғали машина бозори\n“Сирғали автомобиль бозорига бу дам олиш куни унчалик кўп одам чиқмади. Автомобилларга тўхталадиган бўлсак, аввалги бозорга нисбатан анча кам. Хорижий автомобиллар нархи ўзгармаган. Миллий автомобилларимиз нархи эса ўзгариб турибди. Харидлар борасида кимдир арзон, яна кимдир эса бироз қимматроқ”, деб ёзади “Carzone.uz”.\n2016 йил 4 сентябрь ҳолатига кўра, Сирғали автомобиль бозорида сотилаётган миллий автомобилларнинг нархи қуйидагича:\nЮрган масофаси – 0 км\nНархи – 29 000 ш.б.\nНархи – 9 300 ш.б.\nНархи – 4 800 ш.б\nЮрган масофаси – 56 000 км\nЮрган масофаси – 65 000 км.\nЮрган масофаси – 53 000 км.\nЮрган масофаси – 150 000 км.\nЮрган масофаси – 133 000 км.\nЮрган масофаси – 3 000 км.


hidoyat.uz – “Мовароуннаҳр” нашриётининг сайти - Яхшилар билан суҳбат\nЯхшилар билан суҳбат\nМўмин кишининг нияти икки дунё саодатига эришиш. Бунинг учун унинг хатти-ҳаракати, амали ва сўзи фақат эзгуликка йўғрилган бўлиши лозим. Шу боис атрофидаги инсонларга эътибор қаратиш, айниқса, суҳбатдошнинг муносибини танлаш керак. Халқимизда ажойиб бир нақл бор: “Яхши билан юрсанг, етарсан муродга. Ёмон билан юрсанг, қоларсан уятга”.\nҲадиси шарифда эса яхши суҳбатдош топишнинг фазилати янада яққол акс этган. Абу Мусо Ашъарий (розияллоҳу анҳу)дан ривоят қилинади: «Расулуллоҳ (алайҳиссалом): “Яхши ҳамсуҳбат ва ёмон ҳамсуҳбатнинг мисоли мушк (хушбўй нарса) сотувчи ва темирчининг қўрасини пуфловчи босқонга ўхшашдир. Бас, мушк сотувчи ё сенга мушк ҳадя қилади, ё сотиб оласан, модомики, олмаганингда ҳам ундан ёқимли ҳид қолади. Темирчининг босқонидан эса ё кийиминг куяди ёки ёқимсиз ҳид қолади”, дедилар» (Имом Бухорий ривояти).\nҲикмат – мўминнинг йўқотган нарсаси, уни қаерда топса олишга, корига яратишга ҳақли экани ҳақида ҳадиси шарифда айтилган. Шу сабаб инсон яхши гапни, хайрли амални кимдан бўлса-да ўрганиши лозим.\nРивоят қилинадики, олим киши оддий бир инсоннинг зиёратига бормоқчи бўлди. Шунда у зотнинг атрофидагилар шундай одам оддий кишининг суҳбатидан қандай наф топиши мумкин, дея ҳайрон бўлдилар.\nОлим ўша кишининг зиёратига боргач, уни саволга тутди:\n– Бу дунёда дўст ва душманнинг орасида қийналмай яшашнинг сири нимада деб ўйлайсиз?\nУ киши: «Тўрт нарса сабаб дўсту душман орасида қийналмай яшаяпман, – деб жавоб берди. – Биринчидан, дўстимнинг нотўғри иш қилаётганини кўрсам, хафа бўламан. Иккинчидан, душманимни тўғри йўлга қадам қўйганини билсам, қувонаман. Учинчидан, бировга яхшилик қилсам, севинаман. Шунга қодир қилгани учун Аллоҳга шукрона айтаман. Тўртинчидан, ҳеч қачон ҳеч кимдан бирор нарса тама қилмайман. Менинг хотиржамлигим сири ана шунда».\nТошкент шаҳридаги «Сузук ота» жоме масжиди имом-хатиби


МИБ нафақат алимент ундирмоқда балки оилаларни ҳам яраштириб қўймоқда 17-10-2021, 22:08 | Zamin.uz\n11:03 / 28.02.2019\nТўрақўрғон туманидаги Каттақўрғонча маҳалласида яшовчи А.Усманов турмуш ўртоғи З.Тўрахўжаева билан арзимас сабаб туфайли ажрашиб кетган эди. Фуқаролик ишлари бўйича Чуст туманлараро судининг 2015 йил 11 ноябрь кунги суд қарорига асосан бир нафар фарзанднинг моддий таъминоти учун алимент ундириш ҳам белгиланади.\nОрадан вақт ўтиб, З.Тўрахўжаева моддий таъминотни вақтида ундириш бўйича Мажбурий ижро бюроси туман бўлимига мурожаат қилади. Шунда давлат ижрочиларининг улар билан ўтказган тушунтиришлари самара бериб, ярашишга аҳд қилинди ва Тўрақўрғонда дарз кетган оила қайта тикланди.\nУмуман олганда, Мажбурий ижро бюроси туман бўлими ва ҳокимлик хотин-қизлар қўмитаси билан ҳамкорликда айнан оилаларни яраштиришга алоҳида эътибор қаратилаётгани кутилган натижа бермоқда.\nАсосийси, Мажбурий ижро бюроси Наманган вилоят бошқармаси томонидан алимент билан боғлиқ суд ижро ҳужжатлари ижросини таъминлашда тизимли чора-тадбирлар кўрилмоқда. Бюронинг шаҳар ва туманлар бўлимлари томонидан маҳалла фуқаролар йиғинларида фаоллар иштирокида ажрашиб кетган оилалар билан ўтказилаётган тадбирларда алимент соҳасидаги қонунчиликка киритилган ўзгартиришлар ҳақида кенг тушунчалар берилиб келинмоқда.\nЎз ўрнида кенг жамоатчилик вакиллари билан ҳамкорликда ажрашиб кетган оилаларни яраштиришга ҳам алоҳида эътибор қаратилмоқда.\nҲамкорликдаги бу каби тадбирлар тизимли равишда давом эттириб келинмоқда. “Замин” янгиликларини “Одноклассники”да кузатиб боринг\nЯнгиликлар » Жамият » МИБ нафақат алимент ундирмоқда, балки оилаларни ҳам яраштириб қўймоқда


Мамлакат иқтисодиётининг юксалиши ва жаҳон миқёсида обрўсининг ортишида туризм, хусусан, экологик туризм соҳасининг ўрни ва аҳамияти беқиёс. Шунинг учун ҳам бугун юртимизда мазкур соҳани ривожлантиришга катта эътибор қаратилмоқда. Жаннатмакон Ватанимизнинг гўзал табиати, ноёб ўсимлик ва ҳайвонот дунёси эса экотуризмни ривожлантириш учун асосий омил бўлмоқда.\nНавоий вилоятининг Конимех туманида шундай эзгулик учун хизмат қилувчи «Экотуризм парки» иш бошлади. Юртимизга ташриф буюрадиган туристлар сафини кенгайтириш, халқимиз турмуш фаровонлигини ошириш мақсадида ташкил этилган мазкур гўшада туя сути билан беморларни даволаш йўлга қўйилди. Сайёҳларнинг дам олишлари учун замонавий жиҳозланган қозоқ миллий «қорауйлари» тикланди.\nҲарбий журналистика йўналиши талабаси


ЗИНАИДА СЕРЕБРЯКОВА – Jahon adabiyoti\nХХ асрда дунёнинг икки мудҳиш уруши орасида яшаб, ҳаётнинг мураккаб синовларини ижоди билан енгиб, санъат тарихида муносиб из қолдирган ижодкорлар талайгина, бироқ, улар орасида умрининг сўнгига қадар енгилмасдан санъат йўлида қолган аёл санъаткорлар саноқлидир.Тасвирий санъат оламида ана шундай мардонавор ижод қилган рассомлардан бири Зинаида Серебряковадир.\nАтоқли рус мусаввираси Зинаида Серебрякова (Зинаида Лансере)1884 йилда Белгороддаги Нескучной шаҳарчасида ижодкорлар оиласида дунёга келган. Унинг онаси Екатерина Лансере француз-италян рассомлари ва архитекторлари авлодидан бўлиб, ўзи ҳам иқтидорли график рассом эди. Отаси Евгений Лансере эса анималист-ҳайкалтарош бўлиб, у Зинаида икки яшарлик чоғида оламдан ўтганди. Зинаиданинг барча яқинлари – оила аъзолари, тоғалари, акалари рангтасвирга алоқадор кишилар бўлиб, расм чизиш унга болаликдан кўникмага айланганди. Бўлажак рассомнинг илк устозлари Шура (рассом, меъмор, танқидчи Александр Бенуа) ва Берта (рассом, меъмор, академик Альберт Бенуа) тоғалари эди.\nСеребрякованинг рангтасвирдаги илк қадамлари манзара жанри билан, аниқроғи, ўзи учун қадрдон маскан Нескучноенинг табиати билан узвий боғлиқ. У кенг далаларни, йиғим-терим майдонларини, шу ердаги меҳнаткаш одамларни ўзгача муҳаббат билан чизарди. Илк асари “Олма” (1900) ҳам шу мавзуда бўлиб, уни Зинаида ўн олти ёшлигида чизган. Серебрякованинг ижодида қариндошлари ва дўстларининг ажойиб портретлари ҳамда меҳнаткаш деҳқонлар мавзусидаги полотнолар ўзига хос ўрин тутади.\nЗинаида 1900 йили қизлар ўқитиладиган махсус гимназияни тамомлаб, Петербург Бадиий Академиясига ўқишга киради. Аммо бўлажак рассом бу ўқишни унчалик ёқтирмайди. Шу сабабли у Академияни машҳур меценат княгинья Мария Тенишеванинг бадиий мактабига, ундан сўнг машҳур портретчи рассом Осип Бразнинг устахонасига алмаштиради.\n1902–1903 йилларда Италияга саёҳат қилиб, истеъдодли рассом Анна Остоумова-Лебедова билан танишади. Шундан сўнг рассомнинг тумандек хира кўринган ижод йўли ойдинлашади ва ҳеч қандай устоз кўмагисиз мустақил равишда рангтасвир билан шуғулланишга киришади.\nЗинаида Борис Серебряковга турмушга чиққач, у билан Парижга, афсонавий Де ла Гранд Шомьер академиясига жўнаб кетади. Аммо Париж қанчалик гўзал ва бетакрор бўлмасин, ёш рассом ўзини бегона ҳис этар, илҳом манбаи қишлоғини соғинарди. Орадан бир неча йил ўтиб, улар барибир Нескучноега қайтадилар.\nРассом бу ерда фарзандлар тарбиялаш билан бирга қишлоғининг табиати, бепоён денгиздек чайқалиб ётган жавдар далаларини чизишдан чарчамасди. Рассом ўз хотираларида ҳаётининг бу дамларини шундай хотирлайди: “Болаларим билан Нескучноеда қолишга қарор қилгандим… Турмуш ўртоғим Борис Анатольевич хизмат сафарида эди. Бу йил қиш эртароқ келди, ҳаммаёқ қалин қор билан қопланди – бизнинг боғ, атроф дала, қор, қор, қор… ташқарига чиқиш иложсиз. Лекин уй қўрғончамиз иссиқ ва оромбахш эди.”\nУ заҳматкаш деҳқонларни чиндан ҳам жуда севарди. Машҳур этюдларидан бири “Дон йиғиш”да оқ кўйлак, оч қизил ва кўк рангли сарафан кийган деҳқонларнинг аҳил меҳнат жараёни акс эттирилган. “Кўзгу олдида” (1909) автопортрети ҳам айни мана шу даврга оид бўлиб, унда Серебрякова ўзини ёшликка хос енгил, кўтаринки руҳда тасвирлаган. Унинг порлаб турган кўзларидан қалбининг тозалиги, гўзаллик барқ уриб турган қиёфасидан эса яшашга, ҳаётга бўлган улкан муҳаббати кўриниб туради. Москвада ўтказилган “Санъат олами” кўргазмасида “Кўзгу олдида” ва “Яшиллик. Куз” (1908) номли асарлари билан қатнашади. Шу икки асар Зинаида Серебряковага илк бора машҳурлик ҳадя қилади, асарларининг Третьяков галереясига сотиб олинишига сабаб бўлади.\nХХ аср бошларида авангард ҳали кучга кирмаган, рус рангтасвир санъати ҳамон Эдуард Манэ, Эдгар Дега каби импрессионистлар изидан борарди. Валентин Серов, Константин Сомов, Константин Коровин, Виктор Борисов-Мусатов рус тасвирий санъатининг илғорлари неоклассик йўлида ижод қиларди. Серебрякова эса ўз асарларида абстракт формалардан, яширин мазмунга эга чизиқлардан фойдаланмади. У асосан, гўзал, соғлом аёлларни, табиат ва болаларни, оиласи, уй муҳити ва турмуш ўртоғини тасвирларди. Айни шу мавзуда ишланган “Нонушта вақтида” (1914) полотноси унинг энг машҳур ишлари сирасига киради. Картинада болаларнинг рассомга қараб турган ҳолати, стол ва унга ёйилган оппоқ дастурхон, ҳалқадаги қўл артгич, чинни идиш, бувисининг ликопчаларга шўрва сузаётган қўллари маҳорат билан тасвирланган. Серебрякова композициядаги осойишта уй тасвирини тобора ёпирилиб келаётган биринчи жаҳон урушига, Россиядаги чорасизликка қарама-қарши қўя олган.\n1917 йилдаги инқилоб Серебрякованинг Қримда ўтказмоқчи бўлган таътилларини, хорижда очилажак кўргазмалар режасини, Нескучноедаги осойишта ҳаёт тарзини парчалаб юборади. Зинаиданинг турмуш ўртоғи дастлаб Сибирга, сўнг Москвага хизматга сафарбар этилади. Очарчилик ҳамма каби унинг оиласига ҳам чанг солган вақтда-да у чизишдан, севимли меҳнатидан воз кечмади. “Холстни оқартириш” асари айни шу даврда ишланган, унда қишлоқ аёллари доимгидек меҳнат жараёнида, улар қўлларида мато, яъни холстларни оқартириш билан банд ҳолатда тасвирланган. Эътиборлиси, аёлларнинг қомати антик давр маъбудалари каби улуғвор ишланган бўлиб, асар композициясида миллат қалбини кўрсатиш мақсади ётади.\n1919 йили Борис Серебряков оиласини Нескучноедан Харьковга олиб кетади, аммо хизмат сафарларида орттирган хасталик туфайли 39 ёшида оламдан ўтади. Зинаида тўрт нафар вояга етмаган фарзанди билан ўттиз олти ёшида ёлғиз қолади. У фарзандлари билан қийинчиликда ҳаёт кечиришда давом этади. Бўёқ анқонинг уруғи бўлиб турган даврда ҳам кўмир ва қалам билан Харьков миллий музейидаги тарихий археологик топилмалар суратини ишлайди. Зерикарлидек туюлган бу иш фавқулодда омадли чиқиб, бир мунча даромад ҳам келтиради. 1920 йили Зинаида болалари билан Петроградга, тоғаси Николя Бенуанинг уйига кўчиб ўтади. У ерда дўстлари санъатшунос Сергей Эрнст, рассом Дмитрий Бушенларнинг кўмаги билан фарзандларининг яхши таҳсил олишига имконият ахтаради. Маринский театрининг мураккаб ва қизиқарли саҳна орти ҳаётини кузатиб, балериналар акс этган бир неча сериали асарлар яратишга киришади. Ёш раққосаларнинг саҳна ортидаги тайёргарлиги, уларнинг юз қиёфаларидаги ҳаяжонни ўз йўналишида моҳирона ифодалайди. Бироқ, етишмовчилик муаммоси борган сари уни ижоддан узоқлаштириб борарди. Бу шароитда ижодининг гулламаслигини англаб етган рассом 1924 йилда фарзандларини кекса онаси қарамоғига қолдириб, Францияга жўнаб кетади. Аммо Парижда ҳам рангтасвирнинг “нонини ейиш” осон эмасди. Авангард аллақачон рангтасвирни тарк этган, мумтоз шаклнинг ихлосмандлари деярли йўқ эди.\nЗинаида 1925 йили кенжа ўғлини, кейинроқ кенжа қизини Францияга олиб келиб, энг арзон қишлоқ уйларни ижарага олиб яшайди. Бу орада Ривьера, Прованс, Бретаньга, Англия ва Швецариядаги қариндошлариникига ва бир неча бора Италияга боради. Ниҳоят, 1928 йили Брюсселдаги “Эски ва янги рус санъати” кўргазмасидаги иштирокидан сўнг унга кетма-кет буюртмалар кела бошлайди. Мароқандда ишлаган буюртма асарлари Париж кўргазмасида намойиш этилади. Ижоди эътироф этилса-да, аммо унинг ҳеч қайси асари сотилмайди. Чунки Серебрякова соф ижодкор бўлиб, олди-сотди ишларига сира уқуви йўқ эди.\n1940 йилларга келиб, Серебрякова оиласини бирлаштиришга бир неча бор уриниб кўради. Бироқ, Франция ва Россиянинг ўша даврдаги муносабатлардаги кескинлик бунга имкон бермайди. Орадан йиллар ўтиб, 1960 йилдагина унинг тўнғич қизи Татьяна 36 йиллик айрилиқдан сўнг онаси билан Парижда кўришиш учун рухсат олади. Татьяна бу вақтда Москва бадиий академик театри (МХАТ)да рассом бўлиб ишларди. Учрашувдан кейин Татьяна Серебрякова Россия Рассомлар уюшмасига онасининг кўргазмасини ватанида ташкил этилишини сўраб мурожаат қилади. Кўргазма 1965 йилда бирданига уч шаҳарда – Москва, Киев, Ленинградда очилади. Серебрякова бу вақтда 80 ёшда бўлиб, асарларига ўз ватандошларининг муносабатини билишни интизорлик билан кутарди. Кутилганидан-да ортиқ томошабин, газеталардаги ҳайратлар садоси рассомнинг дилида йиллар давом этган унутилиш изтиробини парчалаб юборди. Музейлар картиналарини сотиб олишди, миллонлаб тираждаги альбомлари чоп этилди, коллекционерлар унинг полотноларини ҳаддан ташқари катта пулга ҳарид қила бошлашди.\nЎнқир-чўнғир ҳаёт йўлини сабр тоқат ила яшаб, сабр тоқат ила ўз санъатини яратган ва жаҳоний номга эришган хассос ижодкор Зинаида Серебрякова 1967 йил 19 сентябрда 82 ёшида оламдан ўтган.


Чироқчида яна бир қўнғир айиқ отиб...\n25.11.2019 10:17 0 2510\nҚашқадарë вилояти Чироқчи тумани Бешчашма қишлоғида ИЖ русумидаги ов милтиғи билан Ўзбекистон Қизил китобига киритилган яна битта қўнғир айиқ отиб ўлдирилди. Бу ҳақда «Ekologuz» хабар бермоқда.\nОлдинги ўлдирилган айиқларнинг овчилари жазосиз қолди. Бундан руҳланган бошқа овчилар эса ваҳшийликни давом эттиришмоқда.\n«Қачонгача Қизил Китобга киритилган жониворларни ўлдирганларни оқлаб, жониворларни «қутирган», «одамга ташланган» деб ўзимизни алдаймиз? Ўзбекистонда бирорта жонивор қолмагунчами?» дейилади муносабатда.\nЭслатиб ўтамиз, Чироқчи тумани Лангар МФЙ Тутли қишлоғида ҳам қўнғир айиқ хўрланган ва ўлдирилган эди.


Ксизал® таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Ксизал® таблеткалар\nПрепаратнинг савдо номи: Ксизал®\nДори шакли: плёнка қобиқ билан қопланган таблеткалар;\nичга қабул қилиш учун томчилар (эритма)\nфаол модда: левоцетиризин дигидрохлориди 5,0 мг;\nёрдамчи моддалар: микрокристалл целлюлоза 30,0 мг, лактоза моногидрати 63,5 мг, коллоид крмений диоксиди 0,5 мг, магний стеарати 1,0 мг;\nтаблетканинг плёнка қобиғи таркиби: Опадрай Y-1-7000 3,0 мг (гипромеллоза (Е464) 62,5%, титан диоксиди (Е171) 31,25%, макрогол 400 6,25%).\n1 мл эритма (20 томчига эквивалент) қуйидагиларни сақлайди:\nёрдамчи моддалар: натрий ацетати 5,70 мг, сирка кислотаси 0,53 мг, пропиленгликоль 3350,0 мг, глицерол 85% 294,10 мг, метилпарагидроксибензоат 0,3375 мг, пропилпарагидроксибензоат 0,0375 мг, натрий сахаринати 10,0 мг, тозаланган сув 1,0 мл гача.\nПлёнка қобиқ билан қопланган таблеткалар: оқ ёки деярли оқ рангли, овал шаклли, плёнка қобиқ билан қопланган таблеткалар. Таблетканинг бир томонида “Y” маркировкаси кўринади.\nИчга қабул қилиш учун томчилар: деярли рангсиз, кучсиз товланувчи эритма.\nФармакотерапевтик гуруҳи: тизимли қўллаш учун антигистамин препаратлари, пиперазин ҳосилалари, левоцетиризин.\nАТХ коди: R06АЕ09\nТаъсир механизми/Фармакодинамик самаралари\nЛевоцетиризин, цетиризиннинг (R) энантиомери периферик Н1-рецепторларнинг кучли селектив антагонисти ҳисобланади.\nБоғланишини ўрганиш бўйича ўтказилган тадқиқотлар левоцетиризин одамнинг\nН1-рецепторларига юқори яқинликка (Ki = 3,2 нмоль/л) эга эканлигини намойиш қилган. Н1-рецепторларига яқинлик цетиризинга нисбатан левоцетиризинда 2 марта юқори\n(Ki = 6,3 нмоль/л). Левоцетиризин 115±38 минутлик ярим чиқарилиш даври билан Н1-рецепторларидан диссоциацияга учрайди.\nЛевоцетиризинни бир марта қабул қилгандан 4 соат ва 24 соатдан кейин рецептор билан боғланиш даражаси мувофиқ равишда 90% ва 57% ни ташкил қилган.\nСоғлом кўнгиллиларда ўтказилган фармакодинамик тадқиқотларда левоцетиризиннинг ярим дозаси қўлланганида унинг фаоллиги терига суртилганда ҳам, бурун ичига юборилганда ҳам, цетиризиннинг фаоллиги билан бир хиллигини намоён бўлган. Левоцетиризиннинг фармакодинамик фаоллиги рандомизацияланган, назоратли тадқиқотларда ўрганилган.\nГистамин томонидан чақирилган тошма ва терини қизаришига 5 мг дозада левоцетиризин, 5 мг дезлоратадин ва плацебонинг таъсирини ўрганиш бўйича ўтказилган тадқиқотларда, плацебо ва дезлоратадинни қўллашга нисбатан, левоцетиризин билан даволаш қизариш ва тошма элементларини ҳосил бўлишини аҳамиятли камайишига олиб келган, бунда максимал самара биринчи 12 соат давомида кузатилган ва 24 соат давомида сақланган (р<0.001).\nАллерген билан провокация қилиш камераси моделида ўтказилган плацебо назоратли тадқиқотларда чанг таъсирида чақирилган симптомларни енгиллаштириш юзасидан левоцетиризин таъсирининг бошланиши препаратни 5 мг доза қабул қилингандан сўнг 1 соатдан кейин кузатилиши аниқланган.\nIn vitro шароитда (Бойден камераси ва хужайралар қатлами технологияси) ўтказилган тадқиқотлар левоцетиризин тери хужайралари орқали ҳам, ўпка хужайралари орқали ҳам эотаксин чақирган эозинофилларнинг трансэндотелиал миграциясини ингибиция қилишини намойиш қилган. 14 нафар соғлом пациентларда ўтказилган in vivo шароитдаги (“тери дарчалари” усули) фармакодинамик экспериментал тадқиқотларда, чанг индукция қилган реакциянинг биринчи 6 соатида плацебога нисбатан 5 мг дозада левоцетиризиннинг учта асосий ингибиция қилувчи самарасини: VCAM-1 (1 тип қон томир эндотелийсини адгезия молекуласи) ни ажралиб чиқишини сусайиши, қон томирларни ўтказувчанлигини ўзгариши ва эозинофилларни жалб этилишини камайишини намойиш қилган.\nЛевоцетиризиннинг фармакокинетикаси пациентлар орасида паст ўзгарувчанлик билан пропорционал ва доза ҳамда вақтга боғлиқ бўлмаган характерга эга. Ягона энантиомер сифатида юборилганда ёки цетиризин кўринишида қўлланилганда фармакокинетик профили бир хил. Сўрилиш ва чиқарилиш жараёнида хирал инверсия кузатилмайди.\nЛевоцетиризин ичга қабул қилингандан кейин тез ва жадал сўрилади. Катталарда қон плазмасидаги максимал концентрациясига препарат қабул қилингандан кейин 0,9 соат ўтгач кузатилади. Мувозанат концентрациясига 2 суткадан кейин эришилади. Суткада бир марта 5 мг дозада бир марта ёки кўп марта қабул қилингандан кейин максимал концентрациялари одатда мувофиқ равишда 270 нг/мл ва 308 нг/мл ни ташкил қилади. Сўрилиш даражаси доза ва овқат қабул қилишга боғлиқ эмас, лекин максимал концентрацияси пасаяди ва унга кечроқ эришилади.\nЛевоцетиризинни одам организмининг тўқималарида тақсимланиши ва гематоэнцефалик тўсиқ орқали ўтиши тўғрисидаги маълумот йўқ. Каламуш ва итларда препаратнинг юқори даражалари жигарда ва буйракларда, пастроқ даражалари – марказий нерв тизимида аниқланган. Левоцетиризин одамда қон плазмасидаги оқсиллар билан 90% боғланади. Левоцетиризиннинг тақсимланиши чекланган характерга эга, тақсимланиш хажми 0,4 л/кг ни ташкил қилади.\nОдам организмида левоцетиризиннинг қабул қилинган дозасининг 14% дан камроғи метаболизмга учрайди, шунинг учун генетик полиморфизм ёки ферментлар ингибиторларини ёндош қўллаш оқибатида юзага келувчи фарқ аҳамиятсиз деб тахмин қилинади. Метаболик йўллар ароматик оксидланиш, N- и О-деалкилизация ва таурин билан бирикишни ўз ичига олади. Деалкилизация асосан CYP ЗА4 га боғлиқ, ароматик оксидланишда эса CYP нинг кўп сонли ва/ёки идентификация қилинмаган изоформалари иштирок этади. Левоцетиризин, препарат 5 мг дозада ичга қабул қилингандан кейин эришиладиган максимал концентрациялардан аҳамиятли даражада юқори концентрацияларда CYP 1А2, 2С9, 2С19, 2D6, 2Е1 ва ЗА4 изоферментларининг фаоллигига таъсир кўрсатмаган.\nМетаболизмнинг даражасини пастлиги ва метаболик ингибиция қилиш потенциалининг йўқлиги туфайли, левоцетиризинни бошқа моддалар билан ўзаро таъсири ёки аксинча вазиятнинг эҳтимоли кам.\nКатталарда ярим чиқарилиш даври 7,9±1,9 соатни ташкил қилади. Катталарда тахминий умумий клиренсининг ўртача кўрсаткичи минутига 0,63 мл/кг ни ташкил қилади. Левоцетиризин ва унинг метаболитларини чиқарилиши асосан буйрак орқали амалга оширилади, унинг улуши препаратнинг дозасини тахминан 85,4% ни ташкил қилади. Ичак орқали қабул қилинган дозанинг фақатгина 12,9% чиқарилади. Левоцетиризин буйрак калавалари фильтрацияси йўли билан ҳам, фаол каналчалар секрецияси йўли билан ҳам чиқарилади.\n5 мг дозада левоцетиризинни бир марта ичга қабул қилган тана вазни 20 кг дан 40 кг гача бўлган 6 ёшдан 11 ёшгача бўлган 14 нафар болалар иштирокида ўтказилган фармакокинетик тадқиқотлар жараёнида олинган маълумотлар, болаларда Сmax ва AUC кўрсаткичи кесишган қиёсий тадқиқотда катта ёшдаги соғлом кўнгиллилардаги кўрсаткичга нисбатан тахминан 2 марта юқори бўлган. Болаларнинг ушбу гуруҳида ўртача Сmax 450 нг/мл ни ташкил қилган, унга ўртача 1,2 соатда эришилган, тана вазни бўйича нормаллаштирилган умумий клиренс катталарга нисбатан 30% га юқори, ярим чиқарилиш даври эса 24% га қисқа бўлган. 6 ёшдан кичик болаларда йўналтирилган фармакокинетик тадқиқотлар ўтказилмаган. Левоцетиризинни 1,25 мг дан 30 мг гача дозаларда бир марта ёки кўп марта қабул қилган 324 нафар пациентлар (1-5 ёшдаги болалар 181 нафар, 6-11 ёшдаги болалар 18 нафар ва 18-55 ёшдаги катталар 124 нафар) иштирокида ретроспектив популяцион фармакокинетик таҳлил ўтказилган. Бу таҳлил натижасида олинган маълумотларга кўра, препарат 1,25 мг дозада суткада бир марта қабул қилингандан кейин 6 ойликдан 5 ёшгача бўлган болаларда левоцетиризиннинг плазмадаги концентрацияси, катталар томонидан 5 мг дозада суткада бир марта қабул қилингандаги концентрацияга ўхшаш бўлиши кутилади.\nКекса ёшдаги пациентларда препаратнинг фармакокинетик кўрсаткичлари тўғрисидаги маълумотлар чекланган. Ёшроқ пациентларга нисбатан, 9 нафар кекса ёшдаги (65-74 ёш) пациентларда левоцетиризин 30 мг дозада суткада бир марта 6 кун давомида кўп марта қабул қилингандан кейин умумий клиренси тахминан 33% га паст бўлган. Цетиризинни рацемик тақсимланиши пациентнинг ёшига эмас, балки буйрак фаолиятига боғлиқ эканлиги намойиш қилинган. Бу маълумотлар левоцетиризин учун ҳам қўлланиши мумкин, чунки левоцетиризин ҳам, цетиризин ҳам организмдан сийдик билан чиқарилади. Шунинг учун кекса ёшдаги пациентлар учун буйрак функциясига мувофиқ левоцетиризиннинг дозасига тузатиш киритиш керак.\nЛевоцетиризиннинг тахминий умумий клиренси креатинин клиренси билан мос келади. Шунинг учун буйрак функциясини ўртача ёки оғир даражадаги бузилишлари бўлган пациентларда креатинин клиренси асосида левоцетиризинни қабул қилиш орасидаги интервалларни мувофиқлаштириш тавсия этилади. Буйрак етишмовчилигининг терминал босқичида анурияси бўлган пациентларда клиренси соғлом пациентларга нисбатан тахминан 80% га пасаяди. Стандарт 4-соатлик гемодиализ муолажасида левоцетиризинни қабул қилинган дозасининг 10% дан камроғи чиқарилади.\nЖигар функциясини бузилиши бўлган пациентларда левоцетиризиннинг фармакокинетикаси баҳоланмаган. 10 мг ёки 20 мг дозада цетиризиннинг рацемик бирикмасини бир марта қабул қилган жигарнинг сурункали касалликлари (гепатоцеллюляр, холестатик ва билиар циррози) бўлган пациентларда соғлом шахсларга нисбатан, клиренсни 40% га пасайиши билан бир қаторда ярим чиқарилиш даврини 50% га ошиши кузатилган.\nПациентларнинг бошқа характеристикалари\nПациент жинсининг потенциал таъсирини ўрганиш учун 77 нафар пациентларда (40 нафар эркак, 37 нафар аёлларда) фармакокинетик натижаларни баҳолаш ўтказилган. Ярим чиқарилиш даври аёлларда, эркакларга (8,62±1,84 соат) нисбатан бироз қисқароқ (7,08±1,72 соат) бўлган; шунга қарамай, тана вазни бўйича мувофиқлаштирилган клиренси ичга қабул қилинганда аёлларда (минутига 0,67±0,16 мл/кг) эркакларда (минутига 0,59±0,12 мл/кг) кузатиладиган кўрсаткич билан бир хил бўлган. Препаратнинг бир хил суткалик дозалари ва қабул қилиш орасидаги интервални буйрак фаолияти нормал бўлган эркаклар учун ҳам, аёллар учун ҳам қўллаш мумкин.\nИрқий мансубликни препаратнинг фармакокинетикасига таъсири ўрганилмаган. Левоцетиризин асосан буйрак орқали чиқарилиши ва ирқий мансублик билан боғлиқ креатинин клиренсидаги аҳамиятли фарқлар йўқлиги туфайли, турли ирқ вакиллари орасида фармакокинетик характеристикаларида фарқлар бўлиши кутилмайди. Цетиризиннинг турли рацемик шаклларининг кинетикасида ирқий мансублик билан боғлиқ фарқлар аниқланмаган.\nЛевоцетиризиннинг самарадорлиги ва хавфсизлиги мавсумий аллергик ринит, доимий аллергик ринит ёки вақти-вақти билан зўраядиган аллергик ринити бўлган пациентларда ўтказилган икки томонлама яширин, плацебо-назоратли бир неча клиник тадқиқотларда намойиш қилинган. Бир қатор тадқиқотларда кўрсатилганидек, левоцетиризинни қўллаш аллергик ринит симптомларини, шу жумладан бурунни битишини сезиларли яхшиланишига олиб келган.\nВақти-вақти билан зўраядиган аллергик ринити (симптомлари ҳафтада 4 кун, камида кетма-кет 4 ҳафта мавжуд бўлган) ва маиший чанг бургалари ва ўтларнинг чангларига сенсибилизацияси бўлган 551 нафар пациентлар (шу жумладан левоцетиризин билан, даволанган 278 нафар пациентлар) иштирокида ўтказилган 6-ойлик клиник тадқиқотлар 5 мг дозада левоцетиризин плацебога нисбатан тадқиқотнинг бутун даври давомида тахифилаксия белгиларисиз симптомларнинг умумий шкаласи бўйича аллергик ринитни кечишини клиник ва статистик аҳамиятли даражада самаралироқ камайтирганлигини намойиш қилган. Тадқиқотнинг бутун даври давомида левоцетиризинни қўллаш пациентларнинг ҳаёт сифатини сезиларли яхшиланишига олиб келган.\nТаблетка шаклидаги левоцетиризиннинг болалардаги хавфсизлиги ва самарадорлиги мувофиқ равишда мавсумий ва доимий аллергик ринити бўлган 6 ёшдан 12 ёшгача пациентларни ўз ичига олган плацебо-назоратли иккита клиник тадқиқотларда ўрганилган. Иккала тадқиқотларда левоцетиризинни қўллаш симптомларни сезиларли яхшиланишига ва соғлиқ билан боғлиқ ҳаёт сифатини яхшиланишига олиб келган.\nСурункали идиопатик эшакеми бўлган 166 нафар пациентларни ўз ичига олган плацебо-назоратли клиник тадқиқотда 85 нафар пациент плацебо, 81 нафар пациентлар эса – 5 мг дозада суткада бир марта олти ҳафтадан ортиқ вақт давомида левоцетиризин қабул қилган. Левоцетиризин билан даволаш плацебога нисбатан даволашнинг биринчи ҳафтаси ва бутун даври давомида қичишишнинг яққоллигини сезиларли камайишига олиб келган. Ҳаёт сифатининг Дерматологик индексини баҳолашга мувофиқ, левоцетиризинни қўллаш плацебога нисбатан соғлиқ билан боғлиқ ҳаёт сифатини ҳам яққолроқ яхшиланишини таъминлаган.\nСурункали идиопатик эшакеми билан боғлиқ ҳолатлар модели сифатида ўрганилган. Гистаминни ажралиб чиқиши эшакеми билан боғлиқ касалликларнинг сабаб омили бўлганлиги туфайли, левоцеритизин сурункали идиопатик эшакемидан ташқари, эшакеми билан боғлиқ бўлган бошқа ҳолатларда ҳам симптомларни самарали енгиллашишини таъминлайди деб тахмин қилинади.\nФармакокинетика/фармакодинамиканинг ўзаро боғлиқлиги:\nГистамин томонидан чақириладиган тери реакцияларига таъсири препаратнинг қон\nплазмасидаги концентрациясига боғлиқ эмас.\nЭКГ ўтказилганда левоцетиризиннинг QT интервалига сезиларли таъсири аниқланмаган.\nИчга қабул қилиш учун томчилар юзасидан болаларда ўтказилган тадқиқотлардан олинган маълумотлар\n6 ёшгача бўлган болаларда клиник хавфсизлиги бир нечта қисқа муддатли ёки узоқ муддатли терапевтик тадқиқотларда ўрганилган:\n4 ҳафта давомида суткада икки марта 1,25 мг дозада левоцетиризин билан даволанган аллергик ринити бўлган 2 ёшдан 6 ёшгача бўлган 29 нафар болалар иштирок этган бир клиник тадқиқот\n2 ҳафта давомида суткада икки марта 1,25 мг дозада левоцетиризин билан даволанган аллергик ринити ёки сурункали идиопатик эшакеми бўлган 1 ёшдан 5 ёшгача бўлган 114 нафар болалар иштирок этган бир клиник тадқиқот\n2 ҳафта давомида суткада икки марта 1,25 мг дозада левоцетиризин билан даволанган аллергик ринити ёки сурункали идиопатик эшакеми бўлган 6 ойликдан 11 ойликкача бўлган 45 нафар болалар иштирок этган бир клиник тадқиқот\nлевоцетиризин билан даволанган, атопияси бўлган, тадқиқотга киритиш вақтида 12 ойликдан 24 ойликкача бўлган 255 нафар пациентлар иштирокидаги бир узоқ муддатли (18 ой) клиник тадқиқот.\nХавфсизлик профили 1 ёшдан 5 ёшгача бўлган болаларда ўтказилган қисқа муддатли тадқиқотларда кузатилгандаги каби бўлган.\nФармакологик хавфсизлик, кўп марта қўлланилгандаги токсиклик, генотоксиклик, канцероген потенциал, репродуктив тизимга нисбатан токсиклик юзасидан стандарт тадқиқотлар натижалари асосида, хавфсизлиги бўйича клиника олди маълумотлари одам учун алоҳида хавфни аниқламади.\nКсизал® препарати қуйидагиларни:\nаллергик ринит (шу жумладан доимий кечувчи аллергик ринит);\nэшакемини симптоматик даволаш учун кўрсатилган.\nКсизал® 5 мг ли плёнка қобиқ билан қопланган таблеткалар\nПлёнка қобиқ билан қопланган таблеткаларни ичга, чайнамасдан, суюқлик билан қабул қилиш керак. Таблеткаларни овқатланишдан қатъий назар қабул қилиш мумкин. Суткалик дозани бир мартада қабул қилиш тавсия этилади.\nКсизал® ичга қабул қилиш учун томчилари, 5 мг/мл эритма\nТомчиларни қошиқда ўлчаш ёки сувда эритиш ва қабул қилиш керак. Томчиларни сувда эритилганда, айниқса болаларга, сувнинг шундай хажмини ишлатиш керакки, уни пациент қабул қила олиши керак. Эритмани суюлтирилгандан сўнг дарҳол қабул қилиш керак.\nТомчиларни санаганда флаконни вертикал ҳолатда ушлаш керак (тубини юқорига қаратиб). Агар томчилар етарли миқдорда ўлчанмаган бўлса, томчилар тушиши тўхтаган бўлса, флаконни вертикал ҳолатга айлантириш керак, кейин яна бўйнини пастга айлантириб, томчиларни санашни давом эттириш лозим.\nПрепаратни овқат қабул қилишдан қатъий назар қабул қилиш мумкин.\nВақти-вақти билан зўрайувчи (даврий) аллергик ринитда (симптомлари <4 кун/ҳафтада ёки йилига 4 ҳафтадан камроқ давомийликда) даволаш давомийлиги касалликнинг характери ва оғирлик даражасига боғлиқ; симптомлар йўқ бўлгандан кейин дарҳол даволаш тўхтатилиши ва улар такроран пайдо бўлганида қайта бошланиши мумкин.\nДоимий давом этувчи аллергик ринитда (симптомлар >4 кун/ҳафтада ёки йилига 4\nҳафтадан узоқроқ давомийликда) узлуксиз даволаш аллергенларни таъсир этишини бутун даври давомида тавсия этилиши мумкин.\nЛевоцетиризинни камида 6-ойлик даволаш даврида клиник қўллаш тажрибаси мавжуд. Бир йилгача давомийликда сурункали эшакеми ва сурункали аллергик ринитни даволаш учун рацемик аралашмани клиник қўллаш тажрибаси мавжуд.\nКатталар ва 12 ёш ва ундан катта ўсмирлар\nКсизал® 5 мг ли плёнка қобиқ билан қопланган таблеткалар,\nТавсия этилган суткалик дозаси 5 мг (плёнка қобиқ билан қопланган 1 таблетка) ни ташкил қилади.\nТавсия этилган суткалик дозаси 5 мг (20 томчи) ни ташкил қилади.\nКсизал® препаратини чақалоқлар ва 2 ёшдан кичик болаларда қўллаш тавсия этилмайди (Махсус кўрсатмалар бўлимига қаранг).\n2 ёшдан 6 ёшгача бўлган болалар\nПрепаратни плёнка қобиқ билан қопланган таблетка кўринишида қўлланилганда 2 ёшдан 6 ёшгача бўлган болаларда дозага тузатиш киритиш имкони йўқ. Препаратни болаларда қўллаш учун тўғри келадиган шаклда қўллаш тавсия этилади (Махсус кўрсатмалар бўлимига қаранг).\nТавсия этилган суткалик доза 2,5 мг ни ташкил этади, у 1,25 мг дан (5 томчи суткада икки марта) 2 марта қабул қилиш учун буюрилади.\nТавсия этилган суткалик доза 5 мг (плёнка қобиқ билан қопланган 1 таблетка) ни ташкил қилади.\nТавсия этилган суткалик доза 5 мг (20 томчи) ни ташкил қилади.\nБуйрак функциясини Ўртача ва оғир даражадаги бузилишлари бўлган кекса ёшдаги пациентлар учун препаратнинг дозасига тузатиш киритиш тавсия этилади (Буйрак функциясини бузилишлари бўлган пациентлар бўлимига қаранг).\nБуйрак функциясига қараб, препаратни қабул қилишлар орасидаги интервални индивидуал равишда танлаш керак. Қуйидаги жадвалдан фойдаланиб, кўрсатмаларга мувофиқ дозага тузатиш киритилади. Дозалаш бўйича ушбу жадвалдан фойдаланиш учун пациентнинг креатинин клиренсини (КК) мл/минутда баҳолаш керак. КК (мл/минут) қуйидаги формула бўйича зардобдаги креатинин (мг/дл) асосида ҳисоблаш мумкин:\n[140 – ёш (йил)] × тана вазни (кг)\nКК (мл/мин) = ——————————————————- (х 0,85 аёллар учун)\n72 × зардобдаги креатинин (мг/дл)\nБуйрак функциясини бузилишлари бўлган пациентларда дозага тузатиш киритиш\nБуйрак етишмовчилиги КК (мл/мин) Дозалаш тартиби\nНорма ≥80 суткада 5 мг 1 марта\nЕнгил даражали бузилишлар 50-79 суткада 5 мг 1 марта\nЎртача даражали бузилишлар 30-49 суткада 5 мг 2 кунда 1 марта\nОғир даражали бузилишлар <30 суткада 5 мг 3 кунда 1 марта\nБуйрак касалликларининг терминал босқич – Гемодиализдаги пациентлар\n<10 Қўллаш мумкин эмас\nБуйрак етишмовчилиги бўлган болаларда дозани пациентнинг буйрак клиренси ва тана вазнига қараб, индивидуал равишда танлаш керак. Буйрак функциясини бузилиши бўлган болаларда махсус маълумотлар йўқ.\nФақат жигар функциясини бузилиши бўлган пациентлар учун дозага тузатиш киритиш талаб этилмайди. Жигар функциясини бузилиши ва буйрак функциясини бузилиши бўлган пациентларда дозага тузатиш киритиш тавсия этилади (Буйрак функциясини бузилишлари бўлган пациентлар бўлимига қаранг).\n12 ёшдан 71 ёшгача бўлган аёллар ва эркаклар иштирок этган терапевтик тадқиқотларда левоцетиризин 5 мг дозада қабул қилган гуруҳидаги 15,1% пациентларда плацебо гуруҳидаги 11,3% га нисбатан, камида битта дори билан боғлиқ нохуш реакциялар аниқланган. Бу нохуш реакциялар орасида 91,6% енгил ёки ўртача характерга эга бўлган.\nТерапевтик тадқиқотларда нохуш реакциялар ривожланиши сабабли тадқиқотда иштирок этишни барвақт тўхтатишлар сони левоцетиризин 5 мг дозада қўлланганда 1% (9/935) ва плацебо гуруҳида 1,8% (14/771) ни ташкил этган. Левоцетиризиннинг клиник терапевтик тадқиқотларга препаратнинг тавсия қилинган дозада ҳар куни 5 мг дозада қабул қилган 935 нафар пациент киритилган.\nПрепаратни қабул қилиш билан боғлиқ бўлган нохуш реакциялар қуйида MedDRA аъзолар тизимлари синфлари ва учраш тезлиги бўйича санаб ўтилган:\nтез-тезлиги номаълум (олинган маълумотларга асосланиб баҳолаб бўлмайди).\nТез-тез: бош оғриғи, уйқучанлик\nТез-тез: оғизни қуриши.\nТез-тез эмас: қоринда оғриқ.\nТез-тез эмас: астения\nУйқучанлик, толиқиш ва астения каби седатив ножўя дори реакциялари келиб чиқиш тез-тезлиги, умуман олганда 5 мг дозада левоцетиризин қабул қилганда (8,1%), плацебо қўлланилганига қараганда юқори бўлган(3,1%).\n6-11 ойлик ва 1 ёшдан 6 ёшгача бўлган пациент болаларда ўтказилган плацебо-назоратли иккита тадқиқотда, 159 нафар пациент мувофиқ равишда 2 ҳафта давомида левоцетиризинни суткада 1,25 мг дозада ва 1,25 мг дан суткада икки марта қабул қилишган. Левоцетиризин қўлланилганда нохуш дори реакцияларининг қуйидаги учраш тезлиги қайд этилган.\nТез-тез: уйқуни бузилиши\nТез-тез: диарея, қабзият\nТез-тез эмас: қусиш\nЛевоцетиризин 5 мг дозада 1 ҳафтадан 13 ҳафта давомида ҳар хил вақт давомида қабул қилган 6-12 ёшдаги 243 нафар болалар иштирок этган икки томонлама яширин плацебо-назоратли клиник тадқиқотлар ўтказилган. Нохуш дори реакцияларининг қуйидаги учраш тезлиги қайд этилган.\nШу бўлимда келтирилган, 6 ойликдан 12 ёшгача бўлган болалардаги клиник маълумотлар борлигига қарамай, препаратни чақалоқлар ва 2 ёшдан кичик болаларга тавсия қилиш тўғрисида етарли маълумотлар йўқ.\nКлиник тадқиқотларда қайд қилинган ва юқорида санаб ўтилган нохуш реакцияларга қўшимча, постмаркетинг кузатиш жараёнида жуда кам ҳолларда учрайдиган қуйидаги нохуш дори реакциялари қайд этилган.\nТез-тезлиги номаълум: ўта юқори сезувчанлик реакциялари, шу жумладан анафилаксия\nТез-тезлиги номаълум: тана вазнини ошиши, иштаҳани кучайиши.\nТез-тезлиги номаълум: тажовузкорлик, қўзғалиш, галлюцинациялар, депрессия, уйқусизлик, ўз жонига қасд қилиш фикри.\nТез-тезлиги номаълум: тиришишлар, парестезия, бош айланиши, синкопе (ҳушдан кетиш), тремор, дисгевзия (таъмни билишни бузилиши).\nТез-тезлиги номаълум: кўришни бузилиши, кўришни ноаниқлиги\nТез-тезлиги номаълум: вертиго\nТез-тезлиги номаълум: юрак уришини тезлашиши, тахикардия.\nТез-тезлиги номаълум: диспноэ\nТез-тезлиги номаълум: кўнгил айниши, қусиш, диарея\nТез-тезлиги номаълум: гепатит, жигар функционал синамаларини натижаларини нормадан оғиши\nТез-тезлиги томонидан: ангионевротик шиш, турғун дори эритемаси, қичишиш, тошма, эшакеми\nТез-тезлиги номаълум: миалгия, артралгия\nБуйрак ва сийдик чиқариш йўллари томонидан\nТез-тезлиги номаълум: дизурия, сийдикни тутилиши\nТез-тезлиги номаълум: шиш.\nКсизал® препаратини қуйидаги ҳолатларда:\nлевоцетиризин, цетиризин, гидроксизин, пиперазиннинг ҳар қандай ҳосилаларига, шунингдек препаратнинг ҳар қандай компонентига юқори сезувчанликда (Махсус кўрсатмалар бўлимига қаранг).\nкреатинин клиренси минутига 10 мл дан кам бўлган буйрак функциясини оғир даражадаги бузилишларида қўллаш мумкин эмас.\nЛевоцетиризин бошқа препаратлар (шу жумладан CYP3A4 индукторлари билан) билан ўзаро таъсир тадқиқотлари ўтказилмаган; цетиризиннинг рацемик бирикмалар билан тадқиқотлари (антипирин, сохтаэфидрин, циметидин, кетоконазол, эритромицин, азитромицин, глипизид ва диазепам билан) клиник аҳамиятга эга бўлган салбий ўзаро таъсири йўқлигини намойиш қилган.\nТеофиллинни (400 мг дан суткада бир марта) кўп марта қўлланганда цетиризиннинг клиренсини бироз камайиши (16%) кузатилган; айни вақтда цетиризинни ёндош қўллаганда теофиллинни тақсимланиши ўзгармаган.\nРитонавирнинг кўп марталик дозалари (600 мг суткада 2 марта) ва цетиризин (суткада\n10 мг) қўлланилгандаги тадқиқотларда, цетиризиннинг экспозицияси тахминан 40% ошган, айни вақтда цетиризин бирга қабул қилинганда ритонавирнинг тақсимланиши аҳамиятсиз (-11%) ўзгарган.\nОвқат қабул қилиш\nЛевоцетиризинни сўрилиш даражаси овқат қабул қилишга боғлиқ эмас, лекин сўрилиш тезлиги пасаяди.\nСезгир пациентларда цетиризинни ёки левоцетиризинни ва алкоголни ёки марказий нерв тизимини сусайтирувчи бошқа воситалар билан бирга вақтда қабул қилиш, диққатни қўшимча пасайишини ва ишлаб чиқариш кўламини ёмонлашишини чақириши мумкин.\nАлкоголни истеъмол қилганда эҳтиёткорликка риоя қилиш керак (Дориларнинг ўзаро таъсири бўлимига қаранг).\nСийдик тутилиши хавфи\nКсизал® препаратини сийдикни тутилишига мойил омиллари (масалан орқа мияни шикастланиши, простата бези гиперплазияси) бўлган пациентларга эҳтиёткорлик билан буюриш керак, чунки левоцетиризинни қўллаганда сийдикни тутилиш хавфи ошиши мумкин.\nЧақалоқлар ва 2 ёшдан кичик болалар\n6 ойликдан 12 ёшгача бўлган болалардаги айрим клиник маълумотларни мавжудлигига қарамай (Ножўя таъсирлари; Фармакодинамикаси бўлимларига қаранг), бу маълумотлар препаратни чақалоқлар ва 2 ёшдан кичик болаларда қўллашга тавсия қилиш учун етарли ҳисобланмайди. Шунинг учун Ксизал® препаратини чақалоқлар ва 2 ёшдан кичик болаларда қўллаш тавсия этилмайди.\n6 ёшдан кичик болаларда Ксизал® препаратини плёнка қобиқ билан қопланган таблетка кўринишида қўллаш тавсия этилмайди, чунки ушбу дори шакли дозага тегишли равишда мувофиқлаштириш имконини бермайди. Ушбу ёшдаги пациентлар гуруҳида Ксизал® препаратини ичга қабул қилиш учун томчи кўринишида қўллаш тавсия этилади.\nКсизал® плёнка қобиқ билан қопланган таблетка препарати лактоза сақлайди. Ушбу дори препаратини галактозани наслий ўзлаштираолмаслик, туғма лактаза етишмовчилиги ёки глюкозо-галактоз мальабсорбция синдроми бўлган пациентларга буюриш мумкин эмас.\nКсизал® ичга қабул қилиш томчи препарати метилпарагидроксибензоат ва пропилпарагидроксибензоат сақлайди, улар аллергик реакциялар (эҳтимол секин авж олувчи типдаги) чақириши мумкин (Қўллаш мумкин бўлмаган ҳолатлар бўлимига қаранг).\nАгар зарурати бўлса, Ксизал® препаратини ҳомиладорлик вақтида қўллаш масаласини кўриб чиқиш керак. Левоцетиризинни ҳомиладор аёлларда қўллаш ҳақидаги маълумотлар йўқ ёки чекланган (300 дан камроқ ҳомиладорлик натижалари). Шунга қарамай, цетиризин, левоцетиризин рацемати учун ҳомиладор аёлларда қўллаш тўғрисидаги туғма нуқсонларни ривожланиши билан кечувчи ёки ҳомилага/янги туғилган чақалоққа токсик таъсир йўқлигини кўрсатган кўп миқдорда маълумотлар мавжуд (1000 дан кўпроқ ҳомиладорлик натижалари), улар.\nҲайвонларда ўтказилган тадқиқотларда препаратнинг ҳомиладорлик, эмбрион/ҳомилани ривожланиши, туғруқ ёки постнатал ривожланишга бевосита ёки билвосита зарарли таъсирини аниқланмаган.\nКсизал® препаратини эмизикли аёлларда эҳтиёткорлик билан қўллаш керак. Цетиризин, левоцетиризин рацемати одам организмидан ажралиб чиқиши намойиш қилинган. Демак, левоцетиризин кўкрак сути билан ажралиб чиқиши мумкин. Эмизикли чақалоқларда левоцетиризин билан боғлиқ нохуш реакциялар кузатилиши мумкин.\nДиққатни жамлаш, психомотор реакцияларнинг тезлиги ва когнитив кўникмаларни талаб этувчи вазифаларни бажариш қобилиятига таъсири\nҚиёсий клиник тадқиқотларда левоцетиризин тавсия этилган дозаларда ақлий фаолликни, реакция тезлигини ёки транспорт воситаларини бошқариш қобилиятини ёмонлаштириши белгилари аниқланмаган. Лекин, Ксизал® препарати билан даволанганда айрим пациентларда уйқучанлик, толиқиш ва астения ривожланиши мумкин. Шунинг учун транспорт воситаларини бошқаришни, потенциал хавфли фаолият турлари билан шуғулланишни ёки механизмлар билан ишлашни режалаштирган пациентлар, дори препаратига ўзларининг реакцияларини эътиборга олишлари керак.\nДозани ошириб юборилиши симптомлари катталарда уйқучанликни ва болаларда бирламчи қўзғалиш ва безовталик, кейинчалик уйқучанликни ўз ичига олиши мумкин.\nЛевоцетиризин учун специфик антидот маълум эмас. Доза ошириб юборилганда симптоматик ёки тутиб турувчи даволашни ўтказиш тавсия этилади. Левоцетиризинни бартараф этиш учун гемодиализ ўтказиш самарасиз.\nКейинги тиббий ёрдам кўрсатиш чоралари клиник кўрсатмалар ёки агар мавжуд бўлса, миллий токсикологик марказ тавсияларига мувофиқ амалга оширилиши керак.\n10 таблеткадан ПВХ-алюмин фольгали блистерда\n1 блистер қўллаш бўйича йўриқномаси билан картон қутида.\n10,0 мл дан эритма паст зичликдаги полиэтилен томчилагич билан таъминланган, болалардан ҳимояланган оқ рангли полипропилен бураладиган қопқоқли сиғими 15 мл бўлган тўқ рангли шиша (Евр.Ф. бўйича III тип.) флаконларда.\nҚуруқ жойда, 25°С дан юқори бўлмаган ҳароратда.\nКсизал® ичга қабул қилиш учун томчилари (эритма), 5 мг/мл\nОригинал ўрамида 36 ой. Флакон биринчи марта очилгандан кейин – 3 ой.


«Minora qurish ekspeditsiyasi» акциядорлик жамияти корпоратив бошқарув тизимини баҳолаш учун мустақил\nташкилотларни танлаш бўйича ТАНЛОВ эълон қилади\nКорпоратив Бошқарув Кодексида белгиланган ташкилотлар танловда иштирок этиш ҳуқуқига эга.\nТанловдаги таклифлар қуйидаги ҳужжатларни ўз ичига олади:\n- Корпоратив бошқарув тизимида ўтказилган баҳолашнинг дастлабки қиймати билан танловда иштирок этиш учун танлов иштирокчисининг таклифи;\n- давлат рўйхатидан ўтказилганлиги тўғрисидаги гувоҳномасининг, аудиторлик ташкилотлари учун берилган аудиторлик фаолияти билан шуғулланиш ҳуқуқи лицензияси ва қимматли қоғозлар бозорининг профессионал иштирокчилари учун берилган қимматли қоғозлар бозорининг профессионаллик фаолияти билан шуғулланиш ҳуқуқи лицензияларининг нусхалари;\n- Ташкилот ҳақида маълумот;\n- аудиторнинг малака сертификати, қимматли қоғозларбозори мутахассисининг малака сетификати, корпоратив бошқарувнинг малака сертификати ва бошқа халқаро сертификат нусхалари;\n- корпоратив бошқарув тизимининг баҳолаш усули;\n- жамият корпоратив бошқарув тизими баҳоланишида иштирок этувчи мутахассисларнинг тегишли ҳужжатлар нусхаларини тақдим этиш билан бирга улар тўғрисидаги маълумотлари.\nЖамиятда корпоратив бошқарув тизими баҳоланилишининг ўтказилиш даври – 2020 йил январь ойида.\nКурсатилган хужжатларни, «Minora qurish ekspeditsiyasi»АЖга 2020 йил 03 январдан - 2020 йил 15 январгача такдим килишингизни ёки жамиятнинг электрон почта манзилига юборишингизни сураймиз.\nМанзил: 180 120 Kashkadaryo viloyati, Karshi shaxri, Shayx-Ali shaxarchasi Karshi-Kasan shosse 8-km, 1-uy.\nТанловда қатнашиш учун аудиторлик ташкилоти қуйидагиларга эга бўлиши керак:\n- Молия Вазирлиги томонидан аудиторлик фаолиятини амалга ошириш учун берилган лицензия;\n- суғурта полиси;\n- нефтгаз тармоғидаги корхоналарнинг молиявий-хўжалик фаолиятини текширувини ўтказиши бўйича (3 йилдан кам бўлмаган) тажриба;\n- аудиторлик хизматларини амалга ошириш учун малакали мутахассислар рўйхати.\nТанловда иштирок этиш учун номзодлар “Minora qurish ekspeditsiyasi” АЖга лицензия нусхаларини, ариза бериш тўғрисидаги маълумотини, шу жумладан аудиторлик иш тажрибасини тавсифловчи, кўрсатиладиган хизматнинг қиймат миқдори (мажбурий) ва бошқа маълумотларни тавсифлофчи фаолиятлари тўғрисидаги маълумотларни тақдим этишлари шарт.\nМахсус талаблар: Аудиторлик ташкилоти томонидан амалга оширилган аудиторлик текшируви натижалари бўйича давлат назорат органлари олдида жавобгардирлар.\nТанловда иштирок этиш учун хужжатларни почта ёки “Minora qurish ekspeditsiyasi” АЖнинг девонхонасига 2020 йил 30 январгача индекс:180120 Қарши шахар Шайхали қўрғончаси, Қарши-Косон йўли 8 км 1-уй манзили орқали тақдим этилиши лозим.\nЭлектрон почта манзили: mqe_aj@mail.ru\nАкциядорлар умумий йиғилиши 2019 йил 28 июнь соат 10.00 да Қарши шаҳри, Шайх-Али қ, Қарши-Косон шоссе, 8-км, 1-уй манзилидаги акционерлар жамияти фаоллар залида ўтказилади.\nЙиғилиш қатнашчиларини рўйхатга олиш 09.00 да бошланади.\nАкциядорлар умумий йиллик йиғилиш ўтказилиши ҳақида акциядорларни хабардор этиш реестрининг ёпилиш санаси: 03.06.2019 йил.\nАкциядорлар умумий йиллик йиғилишида иштирок этиш бўйича реестрнинг ёпилиш санаси: 24.06.2019 йил.\nАкциядорлар ўзларининг шахсларини тасдиқловчи ҳужжатларига, акциядорлар вакиллари эса ўзларининг ишончномаларига эга бўлишлари керак.\nАкциядорлар жамият бошқармасининг зарур ҳужжатлари билан танишишлари мумкин.\nАкциядорлар умумий йиллик йиғилиши кун тартиби:\n1. «Минора қуриш экспедицияси» акциядорлар умумий йиғилиши котибини, саноқ комиссиясининг миқдорий ва шахсий таркибини тасдиқлаш.\n2. «Минора қуриш экспедицияси» йиллик умумий йиғилишини ўтказиш тартибини тасдиқлаш.\n3. Жамият кузатув кенгаши ҳисоботини тасдиқлаш.\n4. Жамият директори ҳисоботини тасдиқлаш.\n5. Тафтиш комиссиясини 2018 йилги хулосасини тасдиқлаш.\n6. 2019 йил учун аудиторлик ташкилотини ва унинг химатларига тўланадиган энг кўп миқдорини тасдиқлаш (Бухгалтерия хисоби миллий стандартлари, Молиявий ҳисоботнинг халқаро стандартлари).\n7. Аудиторлик ташкилотининг 2018 йил натижалари бўйича ҳулосаларини қабул қилиш (Бухгалтерия хисоби миллий стандартлари, Молиявий ҳисоботнинг халқаро стандартлари).\n8. Мустақил аудиторлик ташкилоти корпоратив бошқаруви баҳолаш тизимини 2018 йил натижалари бўйича якуний хулосасини қабул қилиш.\n9. Жамиятнинг 2018 йилдаги йиллик ҳисоботини тасдиқлаш.\n10. 2018 йил учун соф фойда тақсимоти тартиби.\n11. Жамият директори билан мехнат шартномаси муддатини бир йилга узайтириш.\n12. Навбатдаги акциядорларнинг умумий йиғилишигача бўлган даврда жамиятнинг жорий хўжалик фаолиятидаги жараёнида келажакда амалга оширилиши мумкин булган аффилланган щахслар билан битимларни тасдиклаш.\n13. Кузатув кенгашини сайлаш.\n14. Тафтиш комиссиясини сайлаш.\n15. Жамиятнинг янги таҳрирдаги ташкилий тузилмасини тасдиклаш.\nЭслатма:Ҳурматлиакциядорлар,«Минора қуриш экспедицияси»АЖ акцияларига дивиденд тўловини давом эттирмоқда. Маълумот учун жамиятнинг хисобхонасига ёки (375) 221-18-29 тел номерига мурожаат қилинг.\n«Минора қуриш экспедицияси» АЖ кузатув кенгаши\n“Минора қуриш экспедицияси” АЖ акциядорлари\n“Минора қуриш экспедицияси” АЖ акциядорларга навбатдан ташқари умумий йиғилиш чақирилганлигини маълум қилади.\nАкциядорларнинг навбатдан ташқари умумий йиғилиши 2019 йил 24 декабр куни соат 10-00 да Қарши шаҳар, Шайҳ-Али қишлоғи, Қарши-Косон автомобил йўли, 1-уй манзилидаги компаниянинг мажлислар залида бўлиб ўтади. Рўйхатдан ўтиш соат 09-00 да бошланади.\nАкциядорларнинг навбатдан ташқари умумий йиғилишини чақириш тўғрисида акциядорларнинг билдиришномаси бўйича реестрни ёпиш санаси: 26.11.2019\nАкциядорларнинг навбатдан ташқари умумий йиғилишида иштирок етиш ҳуқуқи учун реестрнинг ёпилиш санаси: 18.12.2019.\nАкциядорлар шахсини тасдиқловчи ҳужжатга, акциядорлар вакиллари эса ишончнома билан йиғилишда иштирок этишлари мумкин.\nАкциядорлар зарурий ҳужжатлар тўғрисидаги маълумотларни компания бошқарувидан олишлари мумкин.\nАкциядорларнинг навбатдан ташқари умумий йиғилиши кун тартиби:\n1. “Минора қуриш экспедицияси” АЖ акциядорларининг навбатдан ташқари умумий йиғилишида ҳисоб комиссиясининг миқдори ва шахсий таркибини тасдиқлаш.\n2. “Минора қуриш экспедицияси” АЖ акциядорларининг навбатдан ташқари умумий йиғилиши котибини тасдиқлаш.\n3. “Минора қуриш экспедицияси” АЖ акциядорларининг навбатдан ташқари умумий йиғилиши регламентини тасдиқлаш.\n4. “Минора қуриш экспедицияси” АЖ ташкилий тузилмасини тасдиқлаш.\n“Минора қуриш экспедицияси” АЖ кузатув кенгаши.\n180120, Ўзбекистон Республикаси, Қарши шахри, Шайх-Али шахарчаси, Қарши-Косон шоссеси 8-км, 1-уй.\nТелефон: 75 221-18-29


Қирғиз мухолифатчисининг Қ. Ботиров ҳақидаги китоби баҳсга сабаб бўлди\nЧапдан ўнгга: “Aтa Журт” пaртияси собиқ депутатлари Қaмчибек Тaшиев, Сaдир Жaпaров ва Тaлaнт Мaмитов.\nҲозирдa Польшaдa бўлгaн қирғиз мухолифaтчисининг интернетдa пaйдо бўлгaн китоби Қирғизистондa кaттa бaҳслaргa сaбaб бўлмоқдa.\nПaрлaментдaги “Aтa Журт” пaртияси собиқ депутaти Сaдир Жaпaровнинг “Сиёсaтгa aрaлaшгaн 10 йил” номли китоби электрон форматда бўлиб, ҳозирчa қоғоз шaклидa чоп этилгaни йўқ.\nКитобидa мухолифaтчи 2010 йилги aпрель инқилобидaн сўнг шaкллaнгaн Мувaққaт ҳукумaт вaкиллaри мaмлaкaт жaнубидa ўзбеклaр лидери Қодиржон Ботиров билaн сиёсий сaвдолaшув олиб боргaни вa бу қонли июнь воқеaлaри билaн якунлaнгaнини aйтaди.\nМухолифaтчи тарафидан коррупциядa aйблaнгaн Иссиқкўл вилоятининг aмaлдaги ҳокими Эмилбек Кaптaгaев aйбловлaрни “ёлғон” экaнини вa aгaр китоб чоп этилсa Жaпaровни туҳмaт учун судгa беришини aйтди.\nСaдир Жaпaров aйни дaмдa Польшa пойтaхти Вaршaвa шaҳридa экaни aйтилaди.\nМухолифатдаги “Aтa Журт” пaртияси вакиллари Қaмчибек Тaшиев, Тaлaнт Мaмитов вa Сaдир Жaпaровлaр 2014 йилнинг мaрт ойидa дaвлaт тўнтaришигa уринишдa aйблaниб, бир йилдaн 18 ойгaчa шартли равишда озодликдaн мaҳрум қилинган эдилaр.\nҚирғизистоннинг собиқ бош прокурори Қубaтбек Бaйболов мухолифатчи китобидaги aйбловлaрнинг бaрчaси текширилиши керaклигини билдирди.


Тотти орзусидан воз кечди ва "Рома"дан кетишга қарор қилди / CHAMPIONAT.asia\n12:08Eplmanager.com: Янги "The League of London" совринли лигаси старт олмоқда, шошилинг! 0 11:57Даврон Файзиев: "Моуринью жойига келди" 3 11:53"Атлетико" "Манчестер Юнайтед" хавбекини харид қилмоқчи 1 11:50Салимжон Зокиров: "Шу ёшга кириб ҳали бунақанги қуръани кўрмагандим" 1 11:34Ўзбекистонда VAR тизимини йўлга қўйиш бўйича семинар бўлиб ўтмоқда 16 11:31Баҳром Норсафаров: “CAFA U-23 Women’s Championship-2019” мусобақасида мазмунли ўйин намойиш этишга уринамиз 1 11:31Моуринью Моманига ёрдамга келди 3 11:18Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 1 11:05Италиядан учралган 1:9 ҳисобидаги мағлубиятдан сўнг Арманистон футбол федерацияси раҳбари ҳам ишдан кетди 4 10:42"Ливерпуль" раҳбарияти "Энфилд"нинг сиғимини оширмоқчи 2 10:20Моуринью Ибрагимовични "Тоттенхэм"га ўтишга кўндирмоқчи 9 09:50Olamsport: Хабиб Нурмагомедов иштирокида матбуот анжумани ўтказилади, жаҳон бокси афсонаси Ўзбекистонга келмоқда 0 09:45Де Лигт: “Ювентус”га ўтганимдан афсусда эмасман” 4 09:23Азар бир неча марта қайси клубга рад жавоби берганини маълум қилди 3 09:02“Лестер” ҳар қандай ҳолатда ҳам “Челси”нинг таклифини рад қилмоқчи 8\nТотти орзусидан воз кечди ва "Рома"дан кетишга қарор қилди\n16 июн 00:15\nТеглар : Франческо Тотти Рома\nТехник директор бўлиш унинг орзуларидан бири эди. Аммо, лекин, бироқ...\n2017 йил 28 май куни Франческо Тотти "Рома" сафидаги охирги ўйинини ўтказди. Ўшанда Рим клуби "Женоа" устидан 3:2 ҳисоб билан ғалаба қозонган, стадионга эса 50 мингдан ортиқ мухлис келган эди. Тотти билан хайрлашиш учун ҳаттоки, "Лацио" ишқибозлари ҳам ташриф буюрганди: узоқ йиллик муносиб фаолиятини тинимсиз қарсаклар билан олқишлашган эди.\nАлбатта, Тоттига клубда лавозим таклиф қилиниши "Рома" раҳбарияти учун тўғри қадам бўлган бўларди. 2017 йил июлда у футболчилик фаолиятини якунлаганини расман эълон қилди. Таҳминан ўша пайтдан бошлаб Ческо жамоа тизимининг директорлардан бири лавозимида ишлаб келаётганди. Ўша вақтдан унинг "Рома"даги энг ёқимсиз ва муваффақиятсиз даври бошланган.\nҲеч ким Тоттига қулоқ солмади, президент маслаҳатчиси эса доим унга қарши чиқарди\nБиринчидан, Тотти унча яхши бўлмаган даврда жамоага келди. Бу айниқса, шу мавсумда жуда сезилди. У ўтган ёзда Мончи спорт директори лавозимида қолишига эришди. Лекин баҳорда эса Жеймс Палотта испанияликни ишдан бўшатди. Бу Тоттига қарши биринчи зарба бўлди. Иккинчидан, Франческонинг Палоттага кўплаб саволлари бор эди. Хусусан, жамоа бошқаруви ҳамда клубда унинг роли билан боғлиқ масалалар ҳақида келишиб олиши зарур эди.\nТотти билан икки йиллик бошқарув даврида кўплаб нохуш кўнгилсизликлар юз берди. Энг асосийлари қуйидагилар:\n1. Май охирида "La Repubblicа" нашри жуда қизиқ тадқиқот ўтказди. Журналистлар Карло Бонини ва Марко Менсуратининг маълумотларига қараганда, "Рома" етакчилари Эдин Жеко, Даниэле Де Росси ва Костас Манолас кийиниш хонасида Мончи, Ди Франческо ва Тотти ҳақида жуда ёмон гаплар айтишган эмиш. Гап-сўзларга қараганда, уч раҳбарнинг жамоадаги "ҳукмронлиги" ҳаддан зиёд юқори экан ва клубни пастга қараб тортишаётган эмиш.\nМончи, Ди Франческо ва Тотти бу мақолага изоҳ беришни исташмади. Манолас ва Жеко – ҳам. Аммо Даниэле Де Росси ёлғон хабар тарқатганлари учун Бонини ва Менсуратини судга беришини таъкидлаган эди. Де Росси жамоадан кетишида клуб боссларининг ҳеч қандай алоқаси йўқ эканини алоҳида таъкидлаган: "Менинг кетишимни "бузиб" кўрсатган ушбу мақола, менга клубда яқинда жуда муҳим вазифани топширишмоқчи бўлганини ҳисобга оладиган бўлсак, янада аҳмоқона бўлиб кўринади. Клубдан таклиф билдирилиши мен учун шараф, лекин оилавий сабаблар туфайли уни рад этишга қарор қилдим. Шундай экан, "La Repubblica"даги мақола – ёлғон".\nТотти Де Росси билан хайрлашиб, инстаграмдаги саҳифасига пост ёзиб қолдирди: "Бугун қайғули кун. Ўтган йиллар мобайнида турли кунларни бошдан ўтказдик, кўп нарсани биргаликда енгиб ўтдик ва бирга улғайдик. Аммо эртами-кечми, шу кун келишини билар эдик. Барча ишларингда омад тилайман. Ҳаммаси яхши бўлишига ишончим комил. Сени яхши кўраман, Дани".\n2. "La Gazzetta dello Sport" хабар беришича, душанба куни Тотти "Рома"дан кетишини эълон қилади. Бунга асосий сабаб, Ческо жамоа ривожида қўлланилмоқчи бўлган йўналишларга умуман рози эмас. Тоттининг фикрича, "Рома" спорт директори лавозимида Рики Масарани қолдириш керак, бош мураббий этиб эса Гаттузо (у билан муносабатлари жуда яхши) ёки Синиша Михайлович тайинланиши лозим эди. Жеймс Палоттанинг маслаҳатчиси Франко Бальдини эса Тоттини эшитиб ҳам ўтирмади. Спорт директори — Жанлука Петраки, бош мураббий лавозимига — Пауло Фонсекани тайинлашди (бу Бальдинининг қарори). "GdS" маълумотларига қараганда, бундан Тоттининг жуда жаҳли чиққан.\n3. Тотти анча вақтдан бери "Рома"нинг техник директори бўлишни орзу қилар эди. У Раньерининг қайтишида фаол иштирок этди, Де Росси "Рома"дан кетишини расман маълум қилганидан кейин Палоттадан ўйинчини раҳбарият штабига ишга олинишини сўради.\nТотти техник директор лавозимига сайланишига Бальдини тиш-тирноғи билан қаршилик қилди. Унинг фикрича, агар Франческо мураббийлардан юқори лавозимда бўлса, уларга зулм ўтказа бошлар эмиш. Шу сабабли, Палотта жавоб беришни чўзиб юрди. Аммо бари ҳал бўлиб, Тоттига бу масъулиятли вазифани топширмоқчи бўлишганида, у таклифни рад этди ва клубдан кетишини айтди.\nТотти энди нима қилади?\nҲали аниқ бир нарса дейиш қийин. У бир йиллик таътил олиб, мураббийлик бўйича ўқишни давом эттиради ва келажаги ҳақида обдон ўйлаб кўради. Ўзингизга маълум, у Евро-2020да Рим элчиси ҳисобланади. Шундай экан, тез орада миллионлаб турли реклама роликлари ва акцияларда суратга тушишни бошлаб юборади.\nТотти-функционер: "Сампдория" президенти Массимо Ферреро ҳазиломуз тарзда шундай деган эди: "Тотти ва Де Росси? Ҳа, "Дория"га келинглар! Биз бундан фақат хурсанд бўламиз".\nТотти-мураббий: бу бироз муаммоли ҳолат. Сабаби, Италия жамоалари тажрибасиз мураббийга "бошпана" беришдан узоқроқ юришади. Тотти орзу қилаётган ягона вариантга ("Рома") клуб президенти Палотта қуйидагича жавоб берган: "Бизда нисбатан яхшироқ ўйнаган футболчи "Рома" бош мураббийи бўлиши мумкинми? Хмм, қийин савол. Очиғини айтсам, йўқ! Майдондаги ўйин – бу бошқа масала. Бироқ номзод-мураббий билан шартнома имзолашдан аввал, у нимага қодирлиги ва қанчалик муносиб эканини исботлай олиши шарт".\nМанба\t: bombardir.ru\nБаҳром Норсафаров: “CAFA U-23 Women’s Championship-2019” мусобақасида мазмунли ўйин намойиш этишга уринамиз 1\n“Рома”нинг нархи эълон қилинди 2\nПалотта "Рома"нинг нархини белгилади 5\nМЮ "Рома" ҳужумчисига қизиқиб қолди 2\n"Интер" ва "Ювентус" "Манчестер Юнайтед" футболчиси учун курашмоқда 4\nА Серия клуби "Атлетико" футболчисини ортга қайтармоқчи 2\n“Рома”га “Реал” ҳужумчиси керак 1\nРоналду ва Месси ҳақида кичик факт


by · Published 03.05.2019 · Updated 03.05.2019\nШу йилнинг 25 январь куни Ўзбекистон Республикаси Халқ таълими вазирлиги, Ўзбекистон ёшлар иттифоқи Марказий кенгаши ва Ўзбекистон Республикаси “Ҳунарманд” уюшмаси ўртасида ўзаро уч томонлама келишув имзоланган.\nКелишувга асосан, “Ҳунарманд” уюшмаси Сирдарё вилояти бошқармаси аъзоси Эминжанова Дилрабо гул босилган газламалар ва чокли буюмлар йўналиши бўйича 17 000 000 (ўн етти миллион) сўм миқдорида имтиёзли кредит олиб, Гулистон шаҳридаги 11-мактабда иш фаолиятини йўлга қўйди. У ҳозирда тикувчиликка қизиқиши бўлган мактаб ўқувчиларига тўгарак машғулотларини олиб бормоқда.\nКеча, 2 май куни Д.Эминжонова мактаб ўқувчиларига “Қизларга хос тикувчилик касбим” мавзусида мастер-класс ўтказди. Ўқувчи қизлар тикувчиликка бўлган қизиқиши янада ортиб, тикувчиликнинг сир-асрорларини ўрганиб олишди. Бундан кейин ҳам тўгарак аъзоси бўлиб, тикувчилик соҳасини эгаллаш ниятлари борлигини билдиришди.\n“Ҳунарманд” уюшмаси Сирдарё вилоят бошқармаси мутахассиси\nУЧ ОЛТИН, УЧ КУМУШ, УЧ БРОНЗА\n“АЛПОМИШ”ДА ҚИЗҒИН ЖАНГЛАР


ЎЗИГА ИШОНИБ ТОПШИРИЛГАН МУЛККА ЭЪТИБОРСИЗЛИГИ УЧУН ЖАЗОЛАНДИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Hodisalar/ЎЗИГА ИШОНИБ ТОПШИРИЛГАН МУЛККА ЭЪТИБОРСИЗЛИГИ УЧУН ЖАЗОЛАНДИ\nШўрчи тумани «Шўрчи пахта тозалаш» АЖ ходими Арабов Маммади (исм фамилиялар ўзгартирилди) 2018 йил 22 декабр куни Денов туманидаги «Сурхонозиқовқатсаноати» АЖга бир “Камаз” техник чигитни жўнатди ва юк хатида чигитнинг вазнини 22030 кг деб расмийлаштирди. Ушбу автомашина Бош прокуратура ҳузуридаги Агросаноат мажмуи ва озиқ-овқат хавфсизлигини таъминлаш устидан назорат қилиш инспекцияси ходимлари томонидан тўхтатилиб текширилганда 2680 кг чигит ортиқ чиқди. Арабов Маммади автомашинага ортилган чигитнинг вазнини оз эмас, кўп эмас 2680 кг га камайтириб кўрсатилганлиги аниқланди ва унинг жамиятга 4.943.333 сўмлик зарар етказганлиги маълум бўлди.\nУшбу иш бўйича олиб борилган дастлабки суриштирув ишлари жараёнида жиноят иши қўзғатишни рад этиш ҳақида қарор қабул қилинди ва иш маъмурий ҳуқуқбузарлик содир этилган деб топилиб Шўрчи туман маъмурий судида кўриб чиқилди. Ҳуқуқбузар Арабов Маммадига суд томонидан энг кам иш ҳақининг беш баравари миқдорида жарима жазоси тайинланди.\nЎзига ишониб топширилган моддий бойликларни талон-тарож қилиниши ўз вақтида аниқланди ва ҳуқуқбузарга тегишли жазо тайинланди. Халқимизнинг пешона тери эвазига етиштирилган моддий бойликни кўз қорачиғидек асраш ҳар бир фуқаронинг бурчидир.\nШўрчи туман маъмурий суди раиси\nТалончилар қўлга олиндилар